बोले-बतियावे से आगा / पढ़े-पढ़ावे के जरूरत ! – Anjoria\nJanuary 26, 2018 Editor निबन्ध, भाषा, साहित्य 0\nलोकभाषा भोजपुरी में अभिव्यक्ति के पुरनका रूप, अउर भाषा सब नियर भले वाचिक (कहे-सुने वाला) रहे बाकिर जब ए भाषा में लिखे-पढ़े का साथ साहित्यो रचाये लागल तब एह भाषा के साहित्य पढ़े वालन क संख्या ओह हिसाब से ना बढ़ल, जवना हिसाब से एकर बोले-बतियावे वालन क संख्या रहे।\nपहिल कारन ई रहे कि खेतिहर संस्कृति से उपजल ई भाषा लिखे-पढ़े आ पढे पढ़ावे क माध्यम ना रहे। पहिले संस्कृत, उर्दू, हिन्दी, अंग्रेजी आदि रहे। राष्ट्रभाषा-आन्दोलन के प्रभावी क्षेत्र रहला का कारन, एने क क्षेत्रीय भाषा भोजपुरी, अवधी, ब्रजी, मैथिली आदि साहित्यिक रूप में समृद्ध रहलो पर हिन्दिये में शामिल मान लिहल गइली स। हिन्दी-साहित्य का बुनियादी आधार का रूप में विद्यापति, कबीर, सूर, तुलसी, जायसी आ ब्रजी कवियन के ले लिहल गइल आ पढल-पढ़ावल जाये लागल। तब भोजपुरी-क्षेत्र समर्पित भाव आ निष्ठा से हिन्दिये का पक्ष में रहे। हिन्दी खातिर भोजपुरियन का एह पक्षधरता आ निष्ठा क ई अरथ निकालल गइल कि भोजपुरी भाषाभाषी, हिन्दी भाषा भाषी हउवन लोग ।अनर्थ ई भइल कि ए भाषा में लिखे-पढे वालन के खतियावले ना गइल आ विशाल जनसंख्या वाली भाषा रहला का बावजूद भारतीय भाषा सब का सँग आठवीं अनुसूची में मान्यता का लायक ना बूझल गइल । मान्यता का नाँव पर बिजुके आ रोड़ा अँटकावे वालन में भोजपुरिये क्षेत्र के कथित ‘‘हिन्दी-दाँ’’ लोग के नाँव रहे ।\nभाषाई चेतना आ अस्मिता का ममिला में भोजपुरिहा लोगन क आपन भाव-सुभाव संकोची त रहबे कइल, सोना में सोहागा ई कि ऊहो लोग अंग्रेजी आ हिन्दी के तरक्की के भाषा मानत-मानत अपना मातृभाषा के पिछड़ल आ गँवरऊ माने लागल। तबे नऽ अपना भाषा में लिखात-छपात साहित्य का दिसाईं ओतना ललक आ उछाह ना देखावल, जेतना दोसर भाषा-भाषियन में अपना भाषा-साहित्य खातिर लउकेला। एगो अउर बिसंगति ई पैदा भइल कि भाषा का गंभीर आ भोजपुरी जीवन से जुड़ल साहित्य का बजाय गावे-बजावे आ मनोरंजन का लिहाज से भोजपुरी भारतीय बजार (मार्केट) में पइसा आ शोहरत का जरिया का रूप में चमके लागल। एही के ‘लोकप्रियता’ से जोड़ि के कइ एक लोग फायदा भलहीं उठवले होखे, बाकिर नुकसान ई भइल कि मनोरंजन में, फूहर-पातर, सतही दुअर्थी, अश्लील गीतन का प्रचार से भोजपुरी भाषा आ संस्कृति के बदनामियो मिलल। भोजपुरी के सृजनशील स्तरीय आ अच्छा साहित्य का प्रति बने वाला नजरिया आ धारना एही कुल्हि का चपेट में, आ गइल । भोजपुरी बोले बतियावे के भाषा का खाँचा से बहरा त निकलल, बाकि पढ़े-पढ़ावे के लकम (अभ्यास) आ दिलचस्पी का अभाव में प्रतिष्ठित ना हो सकल।\nकुछ दिन पहिले हम अपना संपादकी में, भोजपुरी का एगो नया सकारात्मक (पाजिटिव) पहलू के चर्चा कइले रहनी कि भोजपुरी भाषा भाषियन मे पढ़ल लिखल युवा लोग भोजपुरी भाषा के सोशल साइट्स आ ‘ई मीडिया’ से जोड के संवाद खातिर बहुत आगा बढवलस। फेसबुक, वाट्सएप आदि आधुनिक तकनीकी का जरिये अपना भाषा के आत्मीयता अउरू बढल। इन्टरनेट विस्तार में सहायक त बा, बाकि सबका खातिर ना। बहुसंख्यक लोग आजुओ, प्रिन्टेड पत्र-पत्रिका आ किताब पढ़े के अभ्यस्त बा। दोसर बात ई कि दुनिया में एक बेर फेर गंभीर अध्ययन खातिर प्रिंन्टेट किताब खरीदे आ पढे़ के रूझान बढल बा। आज पढ़े-पढावे बदे बड़-बड़ नगरन में राष्ट्रीय/अंतरराष्ट्रीय पुस्तक मेला लागत बा। भोजपुरी में साहित्य का हर विधा में हजारों किताब छपल बाड़ी स आ छप रहल बाड़ी सऽ। जरूरत बा ओकरा प्रचार-प्रसार आ पढला-पढवला के। एही से भोजपुरी साहित्य के आकलन आ मूल्यांकन होई, जवन नइखे हो पावल।\nआकलन मूल्यांकन खातिर पुरनका-नवका साहित्य पढ़े-गुने के परी …….. उहो भोजपुरी का भाव भूमि पर उतर के, बिना कवनो पूर्वाग्रह के। भोजुपरी भाषा साहित्य पर शोध करे वाला लोग प्रचलित ढंग से आ मानक का हिसाब से हिन्दी में पी-एच0 डी0 कर रहल बा। बाकिर पढे-पढावे वाला आम पाठकन के कमी बहुत अखरत बा। मन के संतोख खातिर कहा सकेला कि एघरी के इलेक्ट्रॉनिक (टीवी, लेपटॉप, टेबलेट) जमाना में अखबार किताब पढ़े के गंभीरता आ टाइम हइये नइखे। एह सब के बावजूद भाषा-साहित्य के महातम बनवले रखला खातिर भोजपुरिया लोग के टाइम निकालहीं के परी।\nभोजपुरी का नाँव पर होखेवाला ज्यादातर आयोजन में गंभीर प्रभाव डाले वाला चर्चा-परिचर्चा आ विमर्श कमे होला। भीड जुटाके प्रभाव डाले खातिर, गाना-बजाना, डांस तक भोजपुरी भाषा-संस्कृति के सीमित कइला का कारन, चयनित आ उत्कृष्ट पर पर्दा पर जाला। एही में भाषा आ ओकर उत्कृष्ट रचनात्मकता दबा जाले। एगो अउर असंगति बा। भोजपुरी मान्यता के सवाल होखे भा साहित्यिक संस्थानन के गतिविधि, इमानदारी आ निरपेक्षता ना रहला से सभत्तर झोल आ दरार साफे लउकत बा । ना त भाषा-भूगोल एकवटत लउकत बा, ना प्रतिनिधित्व करे वाला सही लोग जुटत बा। नेतागिरी, दलबन्दी, मठाधीशी आ संकीर्ण सोच वाली राजनीति हर रचनात्मक कोसिस के चउपट कइ धइ देले बिया। स्तर के बात छोड़ीं, आयोजक लोग अपना हेली-मेली आ ग्रुप का लोगन का बाद, जादातर अइसन उठाऊ लोग के बोलावत बा जे भोजपुरी साहित्य के अध्येता होखा भा ना होखे, बाकि मनमाफिक आ भविष्य में कामे आवे वाला होखे। आपन पीठ अपने थपथपवला से का होखे वाला बा ? भोजुपरी से अपनाइत आ प्रेम राखे वाला के जदि नीयत आ उद्देश्य साफ बा आ ऊ अपना भाषा खातिर कुछ बढ़िया कइल चाहत बा, त सबसे पहिले, ऊ पढ़े-पढ़ावे वाला लोगन के जमात बरियार करो।\nनयका साल में सकारात्मक सोच का साथ, अपना रचनात्मकता के धार दी। हमार शुभकामना।\n(<ahref=""http://bhojpuripaati.com/">भोजपुरी दिशाबोध के पत्रिका पाती के नयका अंक – दिसंबर 2017 – से साभार : हमार पन्ना )


प्रयोगकर्ता वार्ता:Ajayamaurya - विकिपीडिया\nस्वागतम्! नमस्कार Ajayamaurya जी, भोजपुरी विकिपीडिया पर राउर बहुत स्वागत बा!\nAjayamaurya जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,140 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--Sanjeev bot (talk) १८:०५, ११ सितम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Ajayamaurya&oldid=625834" से लिहल गइल\nएह पन्ना पर आखिरी बेर संपादन 24 सितंबर 2018 के 04:54 बजे भइल रहल।


छपरा जिला में ईंटा से कूँच के एगो किसान के हत्या – टटका खबर\nसारण जिला के गड़खा इलाका के फेरुसा गांव मे काल्हु देर रात आपसी झगड़ा का चलते एगो संपन्न किसान के ईंटा से कूँच के हत्या कर दिहल गइल.\nपुलिस से मिलल जानकारी बतावत बा कि फेरुसा गाँव के पैंतालिस साल के शैलेश कुमार सिंह के कुछ दिन पहिले गाँवही के कुछ लोग से भइल रहुवे. काल्हु देर रात जब ऊ अपना गाड़ी से कहीं जाए खातिर निकललन त पहिले से घात लगा के बइठल लोग उनुका के पकड़ लिहलसि आ ईटा से कूंच कूंच के मुआ दीहले स.\nआजु सबेरे पुलिस लाश के पोस्टमार्टम ला छपरा सदर अस्पताल भेज दिहलसि आ शैलेश कुमार के परिवार वालन का शिकायत पर छब्बीस लोग का खिलाफ नामजद मुकदमा लिख लिहलसि. सगरी आरोपी गाँव छोड़ के फरार हो गइल बाड़े सँ आ पुलिस ओहनी के पकड़े ला छापामारी करे में लागल बिया.\nTags: गड़खा, छपरा, हत्या


ग्रामीण प्रबंधन संस्थान के प्रतिष्ठा गिरावे के साजिश – टटका खबर\nग्रामीण प्रबंधन संस्थान के प्रतिष्ठा गिरावे के साजिश\nगुजरात के आनन्द में स्थापित इरमा के प्रतिष्ठा गिरावे के साजिश का खिलाफ ओहिजे के एगो प्रोफेसर के वी राजू आवाज उठवले बाड़न. प्रो॰ राजू के कहना बा कि जे लोग इरमा के मूल चरित्र के बदले के कोशिश कर रहल बा से गलत बा आ ओह लोग के संस्था बदले के बदले अपना में बदलाव ले आवे के चाहीं ना त संस्थान छोड़ के चल जाये के चाहीं. संस्थान के संस्थापक डा॰ वर्गीज कूरियन संस्थान के मूल चरित्र बदले का कोशिश का खिलाफ साल २००६ में चेयरमैन पद से इस्तीफा दे दिहले रहलें आ उम्मीद जतवले रहलें कि संस्थान के मूल चरित्र में बदलाव ना आवे दिहल जाई. कूरियन तब कहले रहलें कि किसानन के मालूम बा कि उनका खातिर बेहतर का बा. किसानन के बस अतने चाहीं कि उनका अपना लक्ष्य का प्राप्ति में सहायता देबे खातिर प्रशिक्षित प्रबंधक मिल सकसु.\nबाकिर अब संस्थान के मौजूदा चेयरमैन योगेन्द्र कुमार अलघ, आ डायरेक्टर विवेक भण्डारी संस्थान के चरित्र बदलल चाहत बाड़न ऊ इरमा के आईआईएम के बी टीम बनावल चाहत बाड़न. उनकर कोशिश बा कि नया कालेज खोलल जाव जहाँ उद्योग जगत के जरुरत पूरा करे वाला प्रबंधक पैदा कइल जाव.\nप्र॰ राजू के कहना बा कि एह मकसद से बोलावल विचार गोष्ठी में संस्थान के फैकल्टी के बोलावल त गइल रहे बाकिर ओह लोग के बस बइठका में बइठे तक के संकेत दिहल गइल रहे कुछ बोले भा विरोध करे के ना. जवन वक्ता बोलावल गइल रहलें तवन अइसन रहलें जिनका के बेर बेर इयाद करवला के जरुरत रहे कि इरमा ग्रामीण प्रबंधन के संस्थान ह.\nदेश के एह प्रतिष्ठित संस्थान में आ रहल गिरावट का खिलाफ सगरी बुद्धिजीवियन के जुटला के जरुरत बा.\nकांग्रेस के निमन लागे लागल मजहबी राजनीति\nयूपी के स्वास्थ्य विभाग के बदहाली


कुशीनगर में स्कूल वाहन ट्रेन से टकराइल, चालक समेत 13 के मौत – टटका खबर\nकुशीनगर, 26 अप्रैल (वार्ता). कुशीनगर के बिशनपुरा इलाका में आजु सबेरे एगो स्कूल वाहन बिना फाटक वाला क्रासिंग पर ट्रेन से टकरा के फेंका गइल. एह हादसा में चालत समेत 13 बचवन के मौत हो गइल आ छह गो बच्चा बहुते घवाहिल हो गइलें जवना में से तीन गो के हालत नाजुक बतावल जात बा.\nपुलिस महानिदेशक कार्यालय से मिलल जानकारी का मुताबिक बिशनपुरा इलाका में सबेरे करीब पौने सात बजे सिवान-गोरखपुर रेल खण्ड पर पूर्वी ढाला के बिना फाटक वाला रेलवे क्रासिंग पर डिवाइन पब्लिक स्कूल के टाटा मैजिक वाहन ट्रेन से टकरा गइल. एह हादसा में दस गो बचवन के ओहिजे मौत हो गइल आ दू गो बचवन के बाद में मौत हो गइल. मैजिक वाहन के चालको के मौके पर मौत हो गइल.\nछह गो बचवन के अस्पताल में भरती करावल गइल बा जवना में से तीन गो हालत नाजुक बा.\nमुख्यमंत्री योगी आदित्यनाथ एह हादसा पर शोक जतवले बाड़न आ मृतक के परिवार वालन के दू दू लाख रुपिया देबे के एलान कइले बाड़न. हादसा के जाँच करावल जाई.


रविकिशन का साथे के बनी करोड़पति के पचीसवाँ एपिसोड – Anjoria\nJul 7, 2011 के बनी करोड़पति, महुआ टीवी, रवि किशन\nआठ जुलाई के महुआ टीवी पर देखावल जा रहल गेम शो के बनी करोड़पति के पचीसवाँ शो रही आ एह मौका के अउरी खास बनावे खातिर शत्रुघ्न सिन्हा का सोझा हॉट सीट पर सेलिब्रिटी गेस्ट रहीहे भोजपुरी सिनेमा के सुपर स्टार रवि किशन अपना पत्नी प्रीति किशन का साथ. रविकिशन क इंट्री शिव स्त्रोत का साथे होई आ बाद में प्रीति किशन शत्रुघ्न सिन्हा का बोलवला पर मंच पर अइहे. चूंकि ई एपिसोड के बनी करोड़पति के पचीसवां एपिसोड रही से सेलेब्रेशन खातिर रवि किशन केक मँगवइहन आ अपना पत्नी प्रीति आ शत्रुघ्न सिन्हा का साथे मिल के केक कटीहन. शत्रुघ्न सिन्हा आ रवि किशन एह मौका पर हई हमनी का भाई भोजपुरिया गाना पर डाँस करी लोग.\nरविकिशन शो में बतइहे कि उनुका बहुते मेहनत का बाद सफलता मिलल. ऊ सात साल ले अपना गाँव का रामलीला में सीता के किरदार कइले रहले. शत्रुघ्न सिन्हा के कहला पर रविकिशन सीता जइसन अभिनय कर के देखइहे. शो का दौरान संगीतकार इस्माइल दरबार से बात होखी जे रवि का साथ अपना रोचक अतीत के अनुभव बतइहे.\nएह एपिसोड में रवि किशन अपना जीवन के कई एक गो राज खोलीहे. आपन आ प्रीति के प्रेमकहानी बतइहे. आखिर में रवि किशन आजमा लक गानो पर परफार्म करीहे. केबीसी से जीतल राशि रविकिशन अपना रविकिशन फाउन्डेशन के दीहें जवन उनुका गाँव में विकास के काम करावेला.\nहमेशा का तरह एहू एपिसोड के प्रसारण शुक के रात नौ बजे से कइल जाई.\nOne thought on “रविकिशन का साथे के बनी करोड़पति के पचीसवाँ एपिसोड”\nnavjot kumar karn says:\nravi kishan jee ke namaskar ravikishan jee bhojpuri cinema ke bahut accha actor hai aur unkar sab film dekhte hai.aur bhojpuri kbc mein aye wo mujhe bahut badhiya laga.mera ghar district:- samastipur,bihar me partaa hai.


आस्तीन के साँप फेरु दिल्ली दोहरवलें – टटका खबर\nApr 14, 2020 कोरोना, दिल्ली, प्रवासी मजदूर, बांद्रा, मरकज, लॉकडाउन\nआजु भोरे दस बजे देशवासियन के संबोधित करत पीएम मोदी लॉकडाउन3मई ले बढ़ावे के एलान करत कहलें कि राज्य सरकारन से आ विशेषज्ञन से बाति करि के सरकार इहे सही समुझलसि कि ल़ॉकडाउन3मई ले बढ़ा दीहल जाव.\nपीएम मोदी इहो कहलन कि समय के माँग बा कि सगरी देशवासी एह लॉकडाउन के पूरा से सफल करावसु. भरोसा दिहलन कि 14 अप्रेल से 20 अप्रेल का बीच बढ़िया से ताड़ल जाई आ जवना इलाका में लॉकडाउन सफल रही आ कोरोना के नया केस पनपे ना दी ओह इलाका में लॉकडाउन में कुछ छूट दीहल जाई जेहसे कि जान का साथे जहानो के चिन्ता कइल जा सको. कहलन कि खेती बाड़ी के सीजन मे खेतिहरन ला छूट देबे पर विचार कइल जा सकेला आ काल्हु बुध ले एह बारे में अधिका जानकारी दीहल जा सकी.\nलॉकडाउन बढ़ल करीब करीब पहिले से तय हो गइल रहुवे आ पूरा देश मान लिहले रहुवे कि 30 अप्रेल ले त लॉकडाउन रहबे करी बाकिर देशद्रोहियन के साजिश उपरि बेरा ले आपन खेल खेलिए गउवे. पहिलका बेर लॉकडाउन के एलान का दिने दिल्ली में साजिशन हल्ला उड़ावल गइल कि यूपी बिहार खातिर बस दिल्ली का सीमा पर खड़ा बाड़ी सँ. दिल्ली के आआपा सरकार एह काम में भीड़ बढ़ावे का मकसद से बाकायदा डीटीसी बसन के जगहे जगह से चलववलसि. एह चलते दिल्ली में भयंकर माहौल बन गइल रहुवे. ऊ त गनीमत रहल कि यूपी के मुख्यमंत्री योगी आदित्यनाथ हजारन बस लगवा के एह भीड़ के हटावे के काम कइलन. बाद में तबलीगी जमात के मरकज वाला साजिशो खुलल आ इहो कहल गइल कि दिल्ली के प्रवासी मजदूर त एह साजिश के मोहरा भर रहलन कि कोरोना पसारे जमात बाकिर नाम बदनाम होखो प्रवासी मजदूरन के. कुछ अइसनो अनेसा जतावल गइल कि एह साजिश में कोशिश रहुवे कि बिहार यूपी के मजदूरन के भगवा के ओह लोग वाला रोजगार पर बांगलादेशी आ रोहिंग्यन घुसपैठियन के लगवावल जा सके.\nआजु दुसरका लॉकडाउन का दिने अइसने साजिश मुम्बई के बांद्रा टीसन का लगे कइल गइल. ओहिजे एगो बडहन मस्जिदो बा जवना के लाउडस्पीकर से एह भीड़ के हटावे के काम कइल जा सकत रहुवे. बाकिर अइसन कुछ ना भइल आ देखते देखत चालीस हजार से बेसी दिहाड़ी मजदूर ओहिजा जुट गइलें. ओह लोग के बतावल गइल रहुवे कि लॉकडाउन बढ़ला का बावजूद बांद्रा से ट्रेन खुलीहें सँ आ मजदूर अपना गाँवे जा सकीहें. बाद में कई घंटा के मशक्कत का बाद एह भीड़ के हटावल गइल. पुलिस के लाठी भँजला का बाद भीड़ भाग चलल. अब एह मामिला पर राजनीतिक दोल्हापाती के खेल शुरु हो गइल बा. शिवसेना के कहना बा कि केन्द्र सरकार का चलते अइसन हालात पैदा भउवे. भाजपा के कहना बा कि उद्धव नाकाबिल साबित हो गइलें.\nएह राजनीतिक बयानबाजी में एह साजिश के मामिला पर लीपा पोती आसान हो जाई. जइसे कि दिल्ली के मरकज वाला मामिला पर लीपापोती हो रहल बा. देश में कोरोना के कहर पसारे में मरकज के बड़हन हाथ बा. बाकिर दिल्ली के आआपा सरकार मरकज के नाम लीहल बन्द क दिहले बिया जबकी कोरोना के मरीजन में दू तिहाई से बेसी मरीज मरकज वाला बाड़ें.


विनय आनंद खींचलन ‘लक्ष्मण रेखा’ – Anjoria\nनिर्माता अशोक गुप्ता आ बृजेश सिंह के नइकी भोजपुरी फिलिम ‘लक्ष्मण रेखा’ में सुपर स्टार विनय आनंद आ गुंजन पंत के जलवा देखे के मिले वाला बा दर्शकन के. आशा प्रोडक्शन के बैनर में बनल एह फिलिम के निर्देशक हउवें मनोज गिरि आ कलाकारन में विनय आनंद, गुंजन पंत, एहसान खान, माया यादव, विनोद आनंद, प्रिया पांडे, अक्षत राज, अर्चना सिंह, सुनीता सिंह, अरबिंद सिंह, नील मिश्रा, सुरेन्द्र सिंह आ बंधु खन्ना के नाम बा.\nकहानी धर्मेन्द्र नाथ ओझा के, कैमरा मैन एस. कुमार भगत, संगीतकार सतीश-अजय, गीतकार डॉ. सागर, कला निर्देशक पप्पू श्रीवास्तव, एडिटर ललित तिवारी, नृत्य निर्देशक अनीश-ज्ञान सिंह आ मारधाड़ निर्देशक हउवें दिलीप यादव.\nएकर शूटिंग वाराणसी, जौनपुर, बिहार आ मुंबई के अलावा पूर्वांचल के खूबसूरत लोकेशन पर भइल बा.\n‘लक्ष्मण रेखा’ जल्दिए रिलीज होखी.


दामिनी रेप काण्ड के विरोध में कैंडल मार्च कइली सुप्रेरणा सिंह – Anjoria\nभोजपुरी, हिंदी आ दक्खिन भारत के फिलिमन के सफल अभिनेत्री सुप्रेरणा सिंह पिछला दिने कानपुर के राजीव वाटिका, मोती झील में दिल्ली के रेपकाण्ड के विरोध में भइल कैंडल मार्च में शामिल भइली. कैंडल मार्च राजीव वाटिका से अमर जवान चौक तक कइल गइल.\nसुप्रेरणा सिंह एह रेप काण्ड के एगो अपराधी के नाबालिग बतावत कम सजा भा मुक्त करे के खिलाफत करत कहली कि जब ई लड़िका अतना बड़हन अपराध कर सकत रहे जवना से एगो बेकसूर के जान चलि गइल त ओकरा के सजा काहे ना दिहल जा सके.\nकैंडल मार्च समाज सेवक मोहित शुक्ला के नेतृत्व में भइल.


8 मार्च के लांच होखी भोजपुरीनामा – Anjoria\nभोजपुरी भाषा आ संस्कृति से जुडल एगो नया डिजिटल चैनल ’भोजपुरी नामा डॉट कॉम – माटी की महक’ 8 मार्च से शुरू होखे वाला बा. एह चैनल पर भोजपुरी प्रेमी भोजपुरी सिनेमा के हर खबर से हर पल वाकिफ होत रहीहें. एह चैनल के भोजपुरी क्षेत्र में एगो नया क्रांति के रूप में देखल जाई काहे कि ई भोजपुरी के पहिलका डिजिटल चैनल होई जवना के नेट के जरिये देश-दुनिया में देखल जा सकी.\n’वी3मोबी’ के परोसल एह डिजिटल चैनल से फिलिम बने के शुरूआत से लगवले रिलीज होखे आ ओकरा बादो के हर खबर जन जन ले चहुँपावल जाई साथही भोजपुरी भाषा आ संस्कृति से जुड़ल हर पहलुओ पर नजर राखल जाई. भोजपुरी लोक संस्कृति, लोक विधा, पारम्परिक गीत आ रीति रिवाजो के एह पर समय समय पर पेश कइल जाई जेहसे देश विदेश में बसल अपना रोजी रोजगार में लागल भोजपुरिया लोग तक भोजपुरिया माटी के गमक चौबीसो घंटा चहुँपावल जा सके.


फगुनहट: कुसुम रंग चुनरी रंगवा द पियवा - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक फगुआ Lekh फगुनहट: कुसुम रंग चुनरी रंगवा द पियवा - जनकदेव जनक\nफगुनहट: कुसुम रंग चुनरी रंगवा द पियवा - जनकदेव जनक\nआशा के अनुराग आ उमंगन के बहार लिहले आ गइल बा मदमस्त मधुमास. वसंती गंध से तन बदन अंगराई लेत बा. वन उपवनो सुवासित हो उठल बा. अइसन में भला, गांव आउर र शहर का ? मस्ती के आलम त हर तरफ छइले बा. चारों तरफ उन्माद के आगोश में रंग- गुलाल उड़त बा. जवन फगुनहट के बेयार में अमन चैन के पैगाम दे रहल बा. एह मउका पर अनुराग के ईंगुर उमिर बंधन भूला गइल बा.जेने देखी ओने हर उमिर के लोग मस्ती में झूमत बा. अइसन लगत बा कि वक्त ठहर गइल बा. ऐह मन भावन बेला में केहू के मन भिंगे त भिंगे, तन ना भींगे, का अ्इसन हो सकता! केहू ठीके कहले बा-\nभिंजी भिंजी रस भिंजल\nमौसम भिंजल पियार के\nघूंटी घूंटी चांदनी पियावे\nबहकल पांव हजार के.\nरंग में भंग होला. अइसे में केहू के पांव फिसलल त का फिसलल. यहां त कितनन के अरमान फिसल जाता. देखते देखते सपनन के संसार उजड़ जाता. अगर केहू पश्चताप करता बा त करो केहू रोअत बा त रोवे. मस्त मौला के ओकरा से का लेवे के बा ? ओकरा त हर हाल में रसपान करे के बा. केहू अकारन ओकरा के डिगा नइखे सकत.\nकलियां गुलाबी किरण चटकावे\nगीत मिलन के सुहागिन गावे\nपिंजरा में बोले मन को सुगनवा\nमोतिया उगाहे सीपी रे नयनवां.\nगोरी के होरी बलजोरी असम कमाये गइल बा. ताकि चाय बगान में माटी काटके कुछ रुपिया पइसा आ सृंगार के सामान अपना पियारी धनिया खातिर भेज सको. जवना से ऊ अपना गोड़ में महावर, माथा पर बिंदिया, कलाई में चूड़िया आउर साड़ी के साथे अबीर गुलाल खरीद सकस. फागुन के सौगात पाके ऊ बहुते खुश होइहें, गोरी के होरी अइसने सोचत बा. बाकिर उहां त माटी काटे के धंधा बड़ा मंदा बा. काम के टाना टानी चल रहल बा. ऐन चढ़ते फालगुन गोरी फगुआ में आवे के सनेसा भेज देले बाड़ी. ओने गांव में फाग त आ गइल बा, बाकिर गोरी के होरी घर ना पहुंच पावल. रंग-गुलाल में उनुकर सखी नहाता लोग. अपना- अपना पिया से ठिठोली करे में मस्त बा. दूर से आ रहल ढोल मजीरा के आवाज गोरी के कान में गरम सीसा नियर पड़त बा. ढोलकी के थाप पर ऊ आपन करेजा थाम लेत बाड़ी. उनुकर आकुल मन आउरर बेयाकुल हो उठता बा. मन में एगो टीस उठता. बैरन कोयल के कूक से दिल के हुक आउर बढ़ जाता.\nझनकत झाल मजीरा, ढमकत ढोल मृदंग\nहम बटोर के विपत अगिन लहकी ओकरे संग,\nकहीं अबीर गुलाल रंग, कहीं सती शिव संग\nहोरी दूर असाम में धनिया घर में तंग.\nफागुन के रंग देख के निरगुन मन सगुन हो उठेल बा. ऊ सोमरस में सराबोर होके महुआ के फल नियर टप टप चुये् लगत बा. तब बरसन से सिसकता सपना एकाएक मुस्करा उठत बा. केहू के नजर केहू खातिर नजरा बन जाला त केहूं के दर्द केहूं खतिर सहारा बन जाला. फागुन त तन आ मन के जोड़े वाला लड़ी ह. दिल में बढ़ते पियार के दरिया में आउर प्रेम के रंग उड़ेले के कड़ी ह. कबहू कबहू त सूखल कंठ के मधुरस से भिंगोये खातिर जमाना गुजर जाला. केहू सोमरस पावे के ललसा में कई सालन तक पियासा रह जाला. बाकिर इंतजार के घड़ी कबहूं खतम ना होला. तब एह बेईमान मौसम में मन ई गीत गुन गुनाये लागेला....\nगांव -नगर हर प्राण प्राण में\nमदन जगावे घूम के\nपात पात पर चित्र उरेहे\nरितु अलबेला झूम के .\nफागुन त पुरूष के पौरूष आउरर नारी के नारीत्व पर इतराला. ओकरा यौवन पर इठलाला. हर्षित होला दुनू के मधुर मिलन पर. जहां आलिंगन में पियार के उल्लास आ उमंग होला. उहां मन के डोर प्रीत के संगे होला. अइसे में गोरी के चुनरिया त कुसुम रंग में लहरइबे करी. तब ऊ काहे ने गाई‘ कुसुम रंग चुनरी रंगवा दे पियवा हो ...’\nअंक - 70 (8 मार्च 2016)


Mauka Pe Dokha Delu – Gunjan Singh – Lyrics – Lyrics in Hindi\nMauka Pe Dokha Delu – Gunjan Singh – Lyrics-Gunjan Singh का यह सुपरहिट Sad Song Aadishakti Films यूट्यूब चैनल से रिलीज़ किया गया है जिसका नाम है – मौका पे धोखा देलू (Mauka Pe Dokha Delu) | इस गाना को लिखे है Akhilesh Kashyap जी जबकि म्यूजिक दिए है Shyam Sundar|\nMauka Pe Dhokha Delu Song Details :-\nAlbum : मौका पे धोखा देलू\nSong : Mauka Pe Dokha Delu\nCasting – Suman Saurabh Singh , Rohan Pathak\nमौका पे धोखा देलु – लिरिक्स\nई का कईलू ए डार्लिंग इ का कईलू ?\nअरे तs का करी हम !\nमनवा फीका-फीका कईलू हो\nए जान पूल पs बोला के मिले ना अईलू\nमौके पs तू धोखा कईलू हो\nआवते रहीं ए जानू आवते रहीं\nतले मम्मी देख लेलस हो\nतहार दिहल हई नयका मोबईलवा\nनली में लेके फेंक देलस हो\nहमनी के प्यार पs पड़ल पहरा भारी बा\nलेट कईले बानी सूनs घर से लाचारी बा\nअरे तs का करीं कोशिश तs करते बानी नs !\nबड़ी देर रहनी खड़ा वेट कईल बुझाइल बाड़ा\nए जानू हो कवन आईल रहे उलझन\nअरे मरले बिया ए जानू मरले बिया\nदेहिया हमार जरले बिया हो\nए जानू प्यार में बनल बिया दुश्मन\nधई झोटा लसरले बिया हो\nउंच-नीच तs प्यार में होला अखिलेश हो\nएतना बड़ प्रोब्लम जनी करs क्रिएट हो\nअरे काहेला पगलाईल बाड़s ?\nगुंजन के तs आस लागल प्यार में बनईलू पागल\nए जान हो अईसे कबो तुड़ीहs जनी मन\nप्यार करs ए जानू प्यार करs\nबहियाँ में बार-बार धरs हो\nए जानू अब नाही ललिया के अपना\nसुनs तू लचार करs हो\nMauka Pe Dhokha Delu – Lyrics\nE Ka Kailu Ae Darling E Ka Kailu\nAre Ta Ka Kari Hum ?\nManwa Fika Fika Kailu Ho\nAe Jaan Pool Pa Bola Ke Mile Na Aailu\nMauke Pa Tu Dhoka Kailu Ho\nAawate Rahi Ae Jaanu Aawate Rahi\nTale Mummy Dekh Lelas Ho\nTahar Dihal Hayi Nayka Mobailawa\nNali Me Leke Fek Delas Ho\nHamani Ke Pyar Pa Paral Pahara Bhari Ba\nLate Kaile Bani Suna Ghar Se Lachari Ba\nAre Ta Ka Kari ?\nKoshish Ta Karte Na Bani\nBadi Der Rahani Khada Wait Kail Bujhail Bada\nAe Jaanu Ho Kawan Aail Rahe Uljhan\nAre Marale Biya Ae Jaanu Marale Biya\nDehiya Hamar Jarale Biya Ho\nAe Jaanu Pyar Me Banal Biya Dushman\nDhayi Jhota Lasarale Biya Ho\nUch Nich Ta Pyar Me Hola Akhilesh Ho\nAetna Bad Problem Jani Kara Create Ho\nAre Kahe La Paglail Bada ?\nGunjan Ke Ta Aash Lagal Pyar Me Banailu Pagal\nAe Jaan Ho Aise Kabo Tudiha Jani Man\nPyar Kara Ae Jaanu Pyar Kara\nBahiya Me Baar Baar Dhara Ho\nAe Jaanu Ab Nahi Laliya Ke Apna\nSuna Tu Lachaar Kara Ho\nMauka Pe Dhokha Delu music video song\nDauda Dauda Hindi Lyrics – Suraj pe Mangal Bhari


Birthday of Actress Sridevi was the goddess of moonlight and beauty of young hearts of 80-90s B'day spl: 80-90 के दशक के जवान दिलन के चाँदनी आ सुंदरता के देवी रहली श्रीदेवी – News18 Hindi\nयश चोपड़ा के निर्देशित फिल्म चाँदनी में श्रीदेवी के टाइटल रोल एतना पसंद कइल गइल कि ओमें पहिनल उनके सलवार कमीज अउरी दुपट्टा के डिजाइन के एतना क्रेज बढ़ल कि देश के हर छोट-बड़ शहर में चाँदनी नाम से ओकर कॉपी बेचाए लागल.\nLast Updated : August 12, 2021, 13:13 IST\nहिन्दी सिनेमा में एक से एक सुंदर अउरी प्रतिभावान अभिनेत्री के राज रहल बा. देविका रानी से लेके एह बेरा के नयका अभिनेत्रियन ले बहुते सुपरस्टार हीरोइन भइली. बाकिर श्रीदेवी के साथे सफल अभिनेत्री भइला के अलावा एगो अउरी तमगा बा, पहिला महिला सुपरस्टार होखला के. श्रीदेवी 80 और 90 के दशक के सबसे ज्यादा फीस लेबे वाली अउरी अपना नाम पर सिनेमाहॉल हाउसफुल करावे वाली हीरोइन रहली. यश चोपड़ा के निर्देशित फिल्म चाँदनी में श्रीदेवी के टाइटल रोल एतना पसंद कइल गइल कि ओमें पहिनल उनके सलवार कमीज अउरी दुपट्टा के डिजाइन के एतना क्रेज बढ़ल कि देश के हर छोट-बड़ शहर में चाँदनी नाम से ओकर कॉपी बेचाए लागल. श्रीदेवी के लोकप्रियता के चलते लोग उनके प्रथम फ़ीमेल सुपरस्टार के टाइटल दिहल. बाकिर दर्शक त उनका के चाँदनी नाम से ही ज्यादा जाने लें. चाँदनी के टाइटल ट्रैक ‘ओ मेरी चाँदनी’ आजुओ लोग के जुबान पर बा.\nश्रीदेवी के जन्म 13 अगस्त 1963 के तमिलनाडु के शिवकाशी के नजदीक एगो गाँव में भइल रहे. उनके पिता जी वकील रहलें. हालांकि उनके पढ़ाई कम उमिर में ही छूट गइल आ उ हीरोइन बन गइली. फिल्म इंडस्ट्री में गइला के बाद उनके पढ़ाई करे के मौका ना मिलल. पहिले बाल कलाकार आ ओकरा बाद सीधे हीरोइन श्रीदेवी अपना 54 बरिस के जिनगी में 300 फिलिम कइली. उनके पहिला डैब्यू फिल्म तमिल में रहे ‘कंदन करुणाई’.4साल के श्रीदेवी एह पौराणिक फिल्म में बाल कलाकार रहली. एह फिल्म के बाद लगातार उनके फिलिम मिले लागल आ उ तेलुगु अउरी मलयालम के भी फिल्म करे लगली. उनके बचपने में मलयालम फिल्म ‘पूमपट्टा’ के रोल खातिर केरल राज्य फिल्म पुरस्कार मिल गइल. तब उ सात साल के रहली. श्रीदेवी 1972 में हिन्दी फिल्मन में फिल्म ‘रानी मेरा नाम’ से बाल कलाकार के रूप में शुरुआत कइली. उनके 1975 ले बाल कलाकार के भूमिका में ही फिल्म आइल.\nफेर 1976 में अचानके श्रीदेवी 13 बरिस के छोट उमीर में सीधे हीरोइन बन गइली. अपना प्रयोगवादी सिनेमा खातिर जानल जाए वाला तमिल फिल्मकार अउरी नाटककार के. बालाचंदर उनके ‘मूँदरू मदिचू’ में मुख्य भूमिका देहलें. ई ड्रामा फिल्म रहे अउरी कलाकार से बहुत सधल अभिनय के मांग करत रहे. श्रीदेवी 13 बरीस के उमीर में 18 साल के सेल्वी के रोल कइली जेके अपना पड़ोसी से प्यार हो जाता. पड़ोसी बालाजी के रोल में कमल हासन आ उनके साथ रहे वाला दोस्त प्रशांत के रोल में रजनीकान्त रहलें. फिल्म में अइसन घटनाक्रम होता कि सेल्वी प्रशांत के घर में नौकरानी बन के रहे लागत बिया अउरी बाद में प्रशांत के पिता से शादी करके मालकिन बन जात बिया. प्रशांत जे सेल्वी के पहिला प्यार बालाजी के मौत के जिम्मेदार बा, ओकरा से मानसिक रूप में बदला ले तिया. फिल्म बहुत जटिल मानवीय रिश्ता के आधार लेके बनावल गइल रहे आ दर्शक बहुत पसंद कइलें. इहें से श्रीदेवी के हीरोइन के रूप में रोल मिलल चालू भइल.\nश्रीदेवी हिन्दी फिल्म में हीरोइन के 1979 के फिल्म सोलवा सावन से डैब्यू कइली. आ संजोग के बात देखीं कि एही साल उ 16 के भइली भी. अबले श्रीदेवी दक्षिण के सिनेमा में बड़ नाम बना लेहले रहली अउरी उनके जोड़ी तबके सिनेमा के बड़ नाम कमल हासन, एन. टी. रामा राव के साथे स्क्रीन पर लउकल रहे. सोलवा सावन में श्रीदेवी के आपोजिट अमोल पालेकर रहलें. ई फिलिम निर्देशक भारतीराजा के ही तमिल फिल्म के रीमेक रहे. तमिल में सफल भइल फिल्म हिन्दी में फ्लॉप हो गइल. एकरा बाद श्रीदेवी अपना दक्षिण भारत के सफल फिल्म करियर में बिजी हो गइली.4साल बाद 1983 में जितेंद्र के साथे फिल्म ‘हिम्मतवाला’ में उ लउकली अउरी इहाँ से हिन्दी सिनेमा में भी जानल जाये लगली. ई फिल्म के गाना ‘नैनों में सपना’ त आजुओ फेमस बा ओहमें जितेंद्र अउरी श्रीदेवी के डांस स्टेप त पूछीं मत. श्री अउरी जितेंद्र साथ में 16 गो फिल्म कइल लोग जवना में 13 गो सुपरहिट फिल्म भइली सन. उनके 1984 में आइल फिल्म तोहफा साल के सबसे ज्यादा कमाई करे वाला फिल्म रहे अउरी श्रीदेवी के हिन्दी के रानी बना देहलस.\nश्रीदेवी के फिल्म चाँदनी, सदमा, चालबाज़ अउरी मिस्टर इंडिया ई अइसन फिल्म रहे कि जेकरा चलते उनके ना ही खाली कमाऊ हीरोइन के बाकिर उम्दा अउरी प्रतिभावान अभिनेत्री के रूप में लोकप्रियता भइल. श्रीदेवी के अमिताभ बच्चन के साथे 1992 के फिल्म ‘खुदा गवाह’ बहुते सफल फिल्म भइल आ विदेश में भी खूब चलल. श्रीदेवी बाद के साल में लम्हे, गुमराह, लाडला आ जुदाई जइसन फिल्म में नजर अइली. 1996 में उ फिल्म निर्माता बोनी कपूर से बियाह कर लेहली. आ फिर फिल्म से दूर हो गइली. फेर बाद में 2004 में टीवी शो मालिनी अय्यर में लउकली. आगे के कुछ बरिस तक उ कहीं कहीं लउकत रहली आ फेर बढ़िया से डैब्यू कइली 2012 के फिल्म इंग्लिश विंगलिश से. ई फिल्म सुपर-डुपर हिट भइल आ बुझाइल कि श्रीदेवी के जादू फेर लौट आइल. उ 2015 में विजय के तमिल फिल्म पुली में महत्वपूर्ण भूमिका में रहली. 2017 में उ हिन्दी फिल्म मॉम में एगो सशक्त माई के भूमिका में लउकली आ इहे उनके अंतिम फिल्म रहे अउरी 300वां फिल्म भी.\nएगो रिश्तेदार के शादी में परिवार के साथे दुबई गइल श्रीदेवी अपना होटल रूम में दुर्भाग्य से बाथटब में डूब के मर गइली. आ एही के साथे एगो खूबसूरती अउरी प्रतिभा के प्रतिमूर्ति के भौतिक अउरी कला जीवन के अंत हो गइल.\n(मनोज भावुक सिनेमा और साहित्य के जानकार हैं. ये लेखक के निजी विचार हैं.)


49 गो भोजपुरी कवि सब के परिचय | जोगीरा\nHome भोजपुरी के लाल 49 गो भोजपुरी कवि सब के परिचय\nपरनाम ! स्वागत बा राउर जोगीरा डॉट कॉम प, रउवा सब खातिर हमनी ले के आईल सन 49 गो भोजपुरी कवि सब के परिचय। पढ़ीं आ जानी भोजपुरी कवि लोगन के बारे में। रउवा सब से निहोरा बा कि अगर रउवा सब इ जानकारी अच्छा लागल त शेयर क के आगे बढ़ाईं।\nस्व० मुंहदुब्बर उपनाम से रचना ।\nजन्म तिथि : 1912 ई.\nजन्म स्थान : पोडतपुर (सारण)।\nभोजपुरी हास्य-व्यंग कविता के जानलमानल कवि । कवि-सम्मेलन के मंच से हास्य-व्यंग के कविता पढ़ के आम आदमो में कविता के रूचि जगावे में सफल । एगो काल्य-संकलन रकझक प्रकाशित ।\nस्व० रघुनाथ चौब\nजन्म तिथि : 2-9-1938\nजन्म स्थान : बरंजा, सारण ।\nभोजपुरी हास्य व्यंग कविता के ऊंचाई पर पहुंचावाल स्वनामधन्य कवि । एगो कविता-संग्रह ‘सनेहिया’ प्रकाशित ।\nस्व० राधा मोहन ‘राधेश’\nजन्म : 1940,\nजन्म स्थान : नचाप (सारण)\nभोजपुरी के पत्रकार, कवि आ निबंधकार भोजपुरी के बढन्ति खातिर दिन-रात बेचैन रहेवाला ।\nसाप्ताहिक पत्र ‘पहरूआ’, मासिक पत्रिका भोजपुरी ‘जनपद’ के सफल संचालन, संपादन । ‘पोजपुरिया सतक’ कविता-पुस्तक प्रकाशित ।\nस्व. डॉ. विश्वरंजन\nजन्म तिथि : 15-1-1940,\nजन्म स्थान : छपरा ।\nहिन्दी आ भोजपुरी के ख्यातिलब्ध, कवि, आलोचक आ निबंधकार ।\n‘टटात परछाई’ नाम के आधुनिक भाव-बोध के कविता संग्रह प्रकाशित । ‘मॉटो के बालो’, भोजपत्र आ आउरी पत्रिकन के सफल संपादन । आधुनिक भाव-बोध के कविता आ आलोचना के दिशादेवे खातिर चर्चित ।\nस्व० प्रो० सतीश्वर सहाय वर्मा, ‘सतीश’ ।\nजन्म तिथि : 28-5-1926\nजन्म स्थान : नबोगज, छपरा ।\nभोजपुरी के पहिलका प्राध्यापक । मधुर गीतकार, नाटककार । कई गो एकांकी आ नीति नाट्य लिख के मंचित करवावे खातिर चर्चित । ‘माटी के दीया धौव के बातो’ नाटक आ भोजपुरी गजल संग्रह ‘जल के घारा में दीयना’ प्रकाशित । नाटक के शिववचन सिंह पुरस्कार आ गजल संग्रह के रामनगिना सिंह पुरस्कार प्राप्त । ‘माटो के बोलो’ भोजपुरी पत्रिका के संपादक । पहरूआ के संपादक-मंडल में । सैकड़न गीत पत्र-पत्रिकन में प्रकाशित । दर्जन भर साहित्यिक संस्थन के अध्यक्ष आ सदस्य । भोजपुरी अकादमी के पारस्य ।\nस्व० अक्षयवर दीक्षित\nजन्म तिथि : 2-7-1930\nजन्म स्थान : दीक्षितौली, हुस्सपुर, जि० गोपालगंज\nभोजपुरी के कवि, कहानीकार, निबंधकार आ संपादक । दर्जन पर कितावन के प्रकाशन आ चर्चित । भोजपुरी के विकास आन्दोलन में अगुआ ।\nविश्व भोजपुरी सम्मेलन के राष्ट्रीय इकाई के उपाध्यक्ष, अखिल भारतीय भोजपुरी साहित्य सम्मेलन के पूर्व उपाध्यक्ष आ अखिल भारतीय भोजपुरी भाषा सम्मेलन के पूर्व अध्यक्ष । हुमरो कतेक दूर (निबंध) संग्रह के कुशल संपादक ।\nअनिरूद्ध तिवारी ‘संयोग’\nजन्म तिथि : 1-1-1939\nजन्म-स्थान : बहका गाँव, तिवारी टोला. जि० गोपालगंज\nभाजपुरी के जानल-मनल कवि आ कहानोकर । ‘टह टह अंजारिया’ (काव्य-संग्रह) प्रकाशित आ चचिंत । पत्र-पत्रिकन में बराबर रचना प्रकाशित होत रहला ।\nजन्म तिथि : 31-12-1975\nजन्म स्थान : बसंतपुर, सारण\nभोजपुरी के उदीयमान कवि, कहानोकार आ पत्रकार । विभिन पत्र पत्रिकन में रचना बराबर प्रकाशित होत रहेला । माखनलाल चतुर्वेदी विश्वविद्यालय, भोपाल में पत्रकारिता में अध्ययनरत ।\nजन्म : 1965 ई०.\nजन्म स्थान : नबोगंज छपरा ।\nभोजपुरी के उदीयमान कवि आ कहानीकार । भोजपुरी गजल आ शिल्प विषय पर पी.एच.डी. खातिर गाभकार्य में लागल । पत्र-पत्रिकन में रचना प्रकाशित । भाजपुरी के मइगो छात्र संगठन (भोजपुरी विकास खातिर) के नतृत्व ।\nजन्म तिथि : 31-8-1966\nजन्म-स्थान : रतनपुरा, छपरा ।\nभोजपुरी के कवि, निबंधकार । भोजपुरी के पहिलका बाल-पत्रिका ‘नौनिहाल’ के कुशल संपावन । पत्रकारिता में ख्यातिप्राप्त ।\nजन्म तिथि : 20-5-1965\nजन्म स्थान : बगौदिया सारण ।\nसमसामयिक विषय पर कविता लेखन ।\nजन्म तिथि : 24-9-1930\nजन्म स्थान : शीतलपुर बरेजा, जि. सारण ।\nहिन्दी भोजपुरी के ख्यातिलब्ध कवि, निबंधकार उपन्यासकार आ भाषाविद् । भोजपुरी आन्दोलन के समर्पित व्यक्तित्व । अखिल भारतीय भोजपुरी साहित्य सम्मेलन के जन्मदाता आ पूर्व अध्यक्ष, कई संस्थन के सम्मानीत सदस्य आ अध्यक्ष । ‘भोर हो गइल’ (कविता संग्रह). ‘फुलसुंधो’ (उपन्यास) आ कह ना सकलो गजल संग्रह के प्रकाशन । अनेक संग्रह के साझा कवि । संपादक के रूप में ख्यातिप्राप्त । अनेको ग्रंन्धन के संपादन । अनेको पुरस्कार आ सम्मान से सम्मानित ।\nजन्म तिथि : 30-7-1938\nजन्म स्थान : बंदपुर (सारण)\nकविता में व्यंग के छौंक खातिर जान-जायवाला कवि । कहानी लेखन, भोजपुरी गीत-संग्रह ‘गीत-गगरी के प्रकाशन से चर्चित ।\nजन्म : 1936 ई०\nजन्म स्थान : कटहरी बाग, छपरा ।\nहिन्दी भोजपुरी के प्रगतिशील कवि । कविता में वर्ग-संघर्ष के चेतना उभारे खातिर चर्चित । एगो भोजपुरी गजल संग्रह प्रकाशित । विपिन पत्र पत्रिकन में रचना प्रकाशित ।\nजन्म तिथि : 2-10-1944\nमुक्त छंदी कविता के समर्थ कवि । विभिन्न पत्र-पत्रिकन में रचना प्रकाशित । अनेको साहित्यिक सांस्कृतिक संस्थन के सक्रिय सदस्य । पूरा नाम जनार्दन प्र० श्रीवास्तव ।\nजगत नारायण सिह\nजन्म तिथि 13-10-1930\nजन्म स्थान : भोरे, गोपालगंज ।\nभोजपुरी के सफल कवि आ निबंधकार । कविता में यथार्थ के चित्रण खातिर चर्चित । पत्र पत्रिकन में रचना प्रकाशित । भोजपुरी विकास में सक्रिय योगदान ।\nजगदीश प्रसाद सिंह\nजन्म तिथि : 9-1-19311\nजन्म स्थान : बिदना, जि. सोवान ।\nलोक रागिनो के नया धरतो देववाला कवि । फुटकर रचना पत्र पत्रिकन में प्रकाशित । (1) डॉ. जितेन्द्र बहादुर, जन्म-तिथि-5-1-1964 जन्म स्थान, रतनपुरा, छपरा । उदीयमान कवि । कविता के नया जमीन के तलाश म लागल ।\nडॉ. जौहर शफियावादी\nजन्म स्थान : खानकाह आलिया एभाभिया शफियाबाद शरीफ, जि० गोपालगंज ।\nभाजपुरो, उर्दू आ हिन्दी के जानल मानल कवि । भोजपुरी गजल के सवारं खातिर चर्चित । ‘धरोहर’ भोजपुरी गजल संग्रह प्रकाशित ।\nडॉ. तैय्यब हुसैन पीडित\nजन्म तिथि: 16-4-1945\nजन्म स्थान: मोर्जापुर (सारण)\nचर्चित कहानीकार, कवि आ आलोचक । बिछउतिया (भोजपुरी कहानी संग्रह) प्रकाशित । भोजपुरी कहानी के नया शिल्प आ कथ्य खातिर चर्चित । जनवादी लेखन से जुडाव । ‘डेग’ जनवादो पत्रिका के संपादन । ‘ड्मरी कतेक दूर’ निबंध संग्रह के संपादन । विश्व भोजपुरी पत्रिका के संपादक मंडल में । अनेको पुरस्कार सम्मान से सम्मानित ।\nदिवाकर उपाध्याया ‘रामगढी’\nजन्म तिथि : 1-1-1972,\nजन्म स्थान : रामगढ़, जि०-सोवान ।\nभोजपुरी कविता के नया हस्ताक्षर । कविता में जिनगी के मान खोज में लागल ।\nधर्मनाथ राय (डी० एन० राय)\nजन्म तिथि : 2-1-1930,\nजन्म स्थान : पिण्डरा, (सारण)\nविभिन्न पत्रिकन के संपादन । भाजपुरी के रचना विभिन पत्र-पत्रिका में प्रकाशित । जिनगी के सांच से जोड़ के कोशिश में लागल कविता के रचना ।\nडॉ. प्रेमा पाण्डेय\nजन्म स्थान : मुजफ्फरपुर ।\nहिन्दी-भोजपुरी में मुक्त छंद के कविता लिख के आपन पहचान बनावेवाली कवयित्रो । छिटपुट रचना पत्र-पत्रिकन पं प्रकाशित ।\nजन्म तिथि : 10-3-1942\nजन्म स्थान, रतनपुरा, छपरा ।\nहिन्दी, भोजपुरी में कविता कहानी आ निबंधलेखन । अध्यात्मिक रूझान भइला से कविता में अध्यात्म के झलक । विभिन्न भोजपुरी संस्था के पदाधिकारी आ सक्रिय सदस्य । अखिल भारतीय भोजपुरी भापा सम्मेलन, सारण जिला इकाई के प्रधान सचिव । एह संग्रह के प्रबंध-संपादक।\nजन्म तिथि : 1928 ई० ।\nजन्म स्थान : बनियापुर (सारण)\nभोजपुरी के जानल मानल कवि, नाटककार आ कहानीकार । कविता में लोक-जीवन के चित्र उरेह में सफल । पिरितिया के खेल भोजपुरी फिल्म में दूगो गीत लिख के चर्चित । लघु उपन्यास ‘बेदमिया’ आ ‘सिपहिया’ नाटक के प्रकाशन से पहचान बनावेवाला । आठर एक दर्जन ले किताब प्रकाशित ।\nबृजकिशोर सिंह, उर्फ कविजी\nजन्म तिथि: 18-8-1947\nजन्म स्थान: भगवानपुर हाट\nहास्य व्यंग के सफल कवि निबंध, कहानी आ नाटक लेखन का दिशा में प्रयत्नशील ।\nसाहित्यमनीषी भगवान सिंह भास्कर\nजन्म तिथि : 20-10-1949 ।\nजन्म स्थान : श्रोस्तापुर, जि. सोवान ।\nकवि, कहानोकार आ निबंधकार । लोक साहित्य आ यात्रा साहित्य के नया राह बनावे खातिर चर्चित । भोजपुरी अकादमो से साहित्य सेवा सम्मान । ढेर कुल्हो सम्मान आ पुरस्कार से सम्मानित । ‘बयार’ पत्रिका के संपादन । आ ढेर पत्र पत्रिकन में संपादन सहयोग । भोजपुरी के स्मिता चितन के संपादन । प्रकाशित किताब-भागवत गीता (निबंध संग्रह), भोजपुरी के विवाह गीत. मंगल गौत, मागलिक झूमर । सोनहुला सफर । इनका पर अभिनदन ग्रंथ प्रकाशित ।\nजन्म तिथि : 15-1-1955\nजन्म स्थान पिरौटी\nभोजपुरी में कविता आ नाटक के रचना । समाज के विकृतियन के दर्पण बा उनकर लिखल नाटक ‘माई के ममता’ । रचना पत्रिकन में प्रकाशित ।\nजन्म तिथि : 12-5-1930\nजन्म स्थान : पूर्वो दहियांवा, छपरा ।\nहिन्दी आ भोजपुरी के ख्यातिलब्ध कवि आ कहानीकार । अनेक रचनन के प्रकाशन विभिन्न पत्र पत्रिकन में । भोजपुरोके संस्थन से जुड़ के साहित्य आ भाया के विकास में सक्रिय सहयोग ।\nजन्म तिथि : 5-11-1963\nजन्म स्थान : बडकी धौरी, सारण ।\nभोजपुरी के विविध विधा में रचना । पत्र पत्रिकन में रचना प्रकाशित होत रहेला । भोजपुरी विकास खातिर संघर्षशील । महेन्द्र मिश्र के व्यक्तित्व, कृतित्व, पर शोध कार्य में लागल ।\nरामज्ञा सिंह ‘विकल’\nजन्म तिथि : 1947 ई०\nजन्म स्थान : फुलसकरा (मुजफ्फरपुर)\nपिता के जनम धरती अरदेवा (सारण) कविता आ कहानी लेखन । ‘कहिया ले बहुरो बिहान’ आ ‘बलिदानो के मोल’ किताब प्रकाशित भइल जवना के चर्चा आ स्वागत भोजपुरी जगत में भइल । साहित्य संस्कृति से जुड़ाव ।\nराधा मोहन चौबे ‘अंजन’\nनया बिम्ब आ नया भाव बोध खातिर जानल जायेवाला गीतकार ।\nराजनारायण सिंह, ‘राजीव’\nजन्म तिथि : 1985 ई० ।\nजन्म स्थान-सेमरी (सारण)\nलोकरागिनी के नया बिम्ब सं सजावे संवार खातिर जानल जायेवाला । भोजपुरी संस्थन से जुड़ के भोजपुरी भाषा, साहित्य आ संस्कृति के विकास में लागल ।\nप्रो. राजगृह सिंह\nजन्म तिथि : 17-2-1942\nजन्म स्थान-टेघरा (माँझी सारण)\nहिन्दी, भाजपुरी के कवि, निबंधकार । समय-समय पर रचना प्रकाशित । भोजपुरी आन्दोलन में सक्रिय ।\nराज कुमार सिंह कुमार विष्णुपुरी\nजन्म तिथि : 4-1-1953\nजन्म स्थान : विष्णुपुरा\nभोजपुरी आ हिन्दी के कवि, कहानीकार । विभिन्न पत्र पत्रिकन में नियमित रचनन के प्रकाशन भोजपुरी के साहित्यिक सस्थन के सक्रिय सदस्य।\nजन्म तिथि : 4-3-1950\nजन्म स्थान : देवरिया, जि०-सीवान ।\nहिन्दी भोजपुरी के ख्यातिलय गीतकार । काव्य संकलन ‘एक पर एक’ के साझा कवि । विभिन पत्र पत्रिकन में नियमित प्रकाशन । गोत में नया शिल्प आ विम्ब खातिर चर्चित । साहित्यिक संस्थन से जुड़ के भाजपुरी विकास में सक्रिय भागीदारी ।\nजन्म तिथि : 21-2-1939\nजन्म स्थान : बरबी, तिनसुकथा (आसाम), पूर्व स्थान-नसीरा (सारण)\nकवि आ पत्रकार । मुख्य रूप से विभिन्न पत्रिकन में कविता प्रकाशित ।\nजन्म तिथि : 1-7-1930\nअध्यात्मिक जोवन भइला के कारण भक्तिपरक रचना । ‘बजरंगवाण’ पुस्तक प्रकाशित ।\nजन्म तिथि : 4-1-1955\nजन्म स्थान : धनाव, चनियापुर (सारण)\nलोकरागिनी के नया कलेवर दे के. सामाजिक आ राजनीतिक सच्चाई उजागर करेवाला कवि । ‘फुलाई कचनार’ काव्य संग्रह प्रकाशित ।\nडॉ० वीरेन्द्र नारायण पाण्डेय\nजन्म स्थान : भगवान बाजार, छपरा\nहिन्दी आ भोजपुरी के ख्यातिलय कहानीकार, कवि । मुक्त छंद के कविता खातिर चर्चित । ‘दरवा’ कहानी संग्रह प्रकाशित । आगे-आगे के साझा कवि । ‘चाक’ (निछक्का कहानी के पत्रिका) के संपादक । ‘झंकार’ ‘भोजपुरी जनपद’क मह संपादक । विभिन भोजपुरी संस्थन के पदाधिकारी आ भोजपुरी आन्दोलन से जुड़ल ।\nवीरेन्द्र कुमार मिश्र ‘अभय’\nजन्म तिथि : सवत 2006\nजन्म स्थान : ससना (सारण)\nभोजपुरी के हास्य व्या विता खातिर चर्चित । सामाजिक आ राजनीतिक विपता के पारदर्शी चित्र उरहे में सफल । ‘लहोक’ काव्य संकलन काशित । पत्रिका के संपादन । भोजपुरी भारतो आ अन्य साहित्यिक संस्थन में जुड़ के भोजपुरी के मान खातिर सघशाल\nजन्म तिथि : 1-2-1955\nजन्म स्थान : भटवलिया (सारण) हिन्दी आ भोजपुरी के सफल का। ा निबंधकार । भोजपुरी भारतो पत्रिका के कुशल संपादन । विभिन्न सस्थन के संस्थापक सदस्य ।\nजन्म तिथि : 2-1-1943\nहिन्दी आ भोजपुरी के सफल कवि आ निबंधकार । ‘एक पर एक’ के साझा कवि । नया विम्ब आ प्रतीक के माध्यम से साँच उजागर कर खातिर चर्चित । भोजपुरी के संस्थन से जुड़ के भाजपुरी आन्दोलन के आगे बढ़ावे में लागल ।\nमं शहाबुद्दीन अंसारी “अज्ञानी’\nजन्मतिथि : 28-2-1945\nजन्म स्थान : साख रामदास, जि, गोपालगंज ।\nलोकधुन में जिनगी के सच्चाई व्यक्त करें में सफल कवि । विभिनन संस्थन से जुड़ल ।\nजन्म तिथि : 7-1-1955\nजन्म स्थान : धनौती, भाटपार रानी देवरिया ।\nभोजपुरी के कवि कहानीकार । तीखा व्यंग खातिर चर्चित । पत्र पत्रिका में रचना प्रकाशित ।\nडॉ. सरेश कुमार मिश्र\nजन्म स्थान : संवरी बाजार, सारण ।\nहिन्दी आ भोजपुरी के कवि, कहानीकार आ निबंधकार । पत्र पत्रिका में नियमित रचना प्रकाशित ।\nसुरेश कुमार चौबे\nजन्म तिथि : 14-1-1958\nहिन्दी आ भोजपुरी के मधुर गीतकार । मंच के सफल कवि । साहित्यिक संस्थन से जुड़ कं भाषा आ साहित्य के विकास में योगदान ।\nजन्मतिथि : 23-7-1943\nजन्म स्थान : बगौरा, जि सीवान ।\nहिन्दी आ भोजपुरी के लव्यप्रति कवि, कहानीकार, उपन्यासकार, नाटककार आ निबंधकार । होरो चरित्र मानस, (काव्य संग्रह), अछूत (उपन्यास), जंजीर (नाटक) प्रश्नचिन्ह (कहानी संग्रह) प्रकाशित । पत्र पत्रिकन के संपादक । ढ़ेर कुल्ही सम्मान आ पुरस्कार से सम्मानित ।\nजन्म तिथि : 1948 ई० ।\nजन्म स्थान : कोहड़ा बाजार (सारण) हिन्दी भोजपुरी में काव्य रचना । पुरस्कार आ सम्मान प्राप्त ।\nपत्रिकन के संपादन ।\nप्रो० हरिकिशोर पाण्डेय\nजन्म तिथि : 19-1-1936\nहिन्दी अंग्रेजो आ भोजपुरी में कविता, निबंध आ आलोचना लेखन । ललित निबंध के दिशा देवे खातिर चर्चित । नया शिल्प, विव आ प्रतीक से भोजपुरी कविता के ऊंचाई देवेवाला ।\nभोजपुरी आलोचना के मानक स्थापित कर आ दिशा देव खातिर आलोचना के पत्रिका ‘कसौटो’ के संपादन । विभिन पत्र पत्रिकन के संपादन सहयोग । भोजपुरी विकास खातिर छटपटाहट\nध्यान दीं : इ भोजपुरी कवि सब के परिचय भोजपुरी किताब डेग पर डेग ले लिआइल बा।\nपिछला लेखहीरा प्रसाद ठाकुर : एक परिचय\nअगिला लेख67 गो भोजपुरी उपन्यास के बारे में\nहवा, हल्की हवा


विराज भट्ट आ रिंकू घोष फेरू एक साथे – Anjoria\nअगस्त 8, 2014 जगदीश शर्मा, रिंकू घोष, विराज भट्ट, हथियार\nभोजपुरी एक्शन स्टार विराज भट्ट आ भोजपुरी सिनेमा के नंबर वन अदाकारा रिंकू घोष एक बार फेरू ‘हथियार’ फिलिम में नजर आवे वाला बाड़े. एहसे पहिले ई जोड़ी फिलिम ‘ई कईसन प्रथा’ में नजर अइल रहुवे. लीक से हट के बनल एह फिलिम का बाद सभे विराज आ रिंकू के जोड़ी के मुरीद हो गइल रहे.\nहथियार फिलिम के निर्देशन जगदीश शर्मा करत बाड़न. जगदीश शर्मा उर्फ मुन्ना भाईओ रिंकू घोष के काम से आ उनुकर मीठ बेवहार से रिंकू के मुरीद बन गइल बाड़न. इनकर कहना बा कि रिंकू का साथ काम करे में कवनो तनाव ना होखे काहे कि उ कवनो नाटक ना करसु. एक बेर सेट पर आ गइली त काम पूरा कराइए के जइहें. हमेशा अपनहु हँसत रहेली आ दोसरो के टेंशन फ्री करा देली. जगदीश शर्मा कुछ अउरिओ फिलिमन में रिंकू घोष संगे काम करे के प्लान बनावत बाड़न.


हमनी के सबसे बड़ आदत ह चापलूसी – Anjoria\nJanuary 27, 2014 Editor लस्टम पस्टम 0\nजाड़ के दिन रामचेला आ बाबा लस्टमानंद बइठल कौड़ा तापत रहले. बात चलल देश के हाल पर आ चलत-चलत चलि आइल हमनी भारत के लोग का शौक पर.\nबाबा पूछले कि ‘जानऽ तारऽ, अपना देश के लोग के सबसे बड़हन शौख का ह ? केहु कुछ बतावल, केहु कुछ. बाबा कहले, “ई भारत देश में तहरा लोगन के ना रहे के चाहीं. अपना देश के लोग के सबसे प्रिय शौख ह चापलूसी चाहे चमचागीरी. जवन काम तहरा ना आवत होखो त ई चापलूसी के बदौलत ओहू काम के बड़का जानकार हो जइबऽ. हम अइसन ढेरे आदमी के जानेनी जे दुनिया के कवनो भाषा में दस लाइन सही ना लिख सके आ ऊ बड़का अखबार के सम्पादक हो के कवन ना कवन ईनाम पा लेहलस. चापलूसी ई देश के धर्मनिरपेक्षता ह. अगर केहू ना करवाये त पक्का जान ल कि करत होई. चापलूसी के पहिलका अक्षर होला ‘चा’, अब तूं कहबऽ ‘तऽ ?’ भाई चाशनीओ के पहिलका अक्षर होला ‘चा’. दूनो एके नाहिन लसलस. दू तार के चाशनी. चापलूसो दू तरह के होले सन. हां एगो ऊ जे खुदे लसलस बा. सबसे ज्यादा लसलसा लोग बाजार में रहेला. बाजार में एगो चाशनी के बड़का कड़ाह हमेशा चढ़ल रहेला. लेकिन बजार केहु के भाव ना देला ऊ बस भाव तय करेला. बजार ओही के सम्मान करेला जेकर भाव तय हो जाला. हँ त कहत रहनी कि चापलूस दू तरह के होले सन. पहिलका बजारू जेकर भाव बजार से तय होला. आ एगो होला देखा देखी के. रामबड़ाई करऽतारे त जोखन तिवारिओ करिहें. बजार में कुछ लोग जेकर चापलूसी करत लउकेला ओकरे चापलूसी में टूट परेला लोग. अब चाहे अम्बानी के होत होखो चाहे मोदी के. अइसन लोग आपन दिमाग ना लगावे, आपन मन ना टोए. आ बे दिमाग के काम करे वाला लोग के बुड़बक कहल जाला. अब ई बुड़बक शब्द कहां से आइल एकरा खातिर कबो टाईम मिली त आपन संघतिया डा. ओ. पी सिंह से एकरा बारे में बतियाएब. फिलहाल त चापलूसने से हरान बानी. हं त ई बुड़बक शब्दो बिना सोचले काम करे वाला खातिर छोट बा. एकरो से बड़हन शब्द के दरकार बा. लेकिन ऊ शब्द एहिजा लिखल ना जा सके.\nबाजार के रणनीति एकदम पारदर्शी होला. ओकरा जेकरा में नाफा लउकेला ओकरा के पहिले लोकप्रिय बनावेला आ तब धीरे से ओकरा के महान बना देला. ई सब चापलूसी के माया ह लेकिन चापलूसी व्यापक रूप में तब कामयाब होई जब बजार से आवे.\nजब अनेरिया राजा हो जाव (बतकुच्चन – १४५)


Coordinates: 31°47′N 35°13′E / 31.783°N 35.217°E / 31.783; 35.217निर्देशांक: 31°47′N 35°13′E / 31.783°N 35.217°E / 31.783; 35.217\nजेरूसलम जार्डन की पठार पर स्थित एगो इतिहासी शहर ह। भूमध्य सागर आ मृत सागर के बीच के परबत सभ में एगो पठार पर स्थित ई दुनिया के सभसे पुरान शहर सभ में से एक हवे, आ ई तीन गो प्रमुख अब्राहमी धर्म सभ: यहूदी धर्म, ईसाई धर्म आ इस्लाम खातिर पबित्र मानल जाला। ई शहर इजराइल आ फिलिस्तीन के वेस्ट बैक के बीच के ग्रीन लाइन पर बिस्तार लिहले बा; इजरायली आ फिलिस्तीनी दुनु जने जेरुसलम के आपन राजधानी बतावे लें। इजरायल पूरा शहर पर नियंत्रण रखे ला आ ओहिजा आपन प्राथमिक सरकारी संस्था सभ के रखरखाव करे ला जबकि फिलिस्तीनी नेशनल अथॉरिटी आ फिलिस्तीन लिबरेशन ऑर्गेनाइजेशन अंत में एकरा के फिलिस्तीन राज्य खातिर सत्ता के केंद्र के रूप में घोषित कइले बाटे। एह लंबा समय से चलत विवाद के चलते दुनो में से कवनो दावा के अंतरराष्ट्रीय स्तर प व्यापक रूप से मान्यता नईखे मिलत|\nअपना पूरा लंबा इतिहास में जेरुसलम के कम से कम दू बेर तबाह कइल गइल बा, 23 बेर घेराबंदी भइल बा, 44 बेर कब्जा कइल गइल बा आ फिर से कब्जा कइल गइल बा आ 52 बेर हमला भइल बा। प्राचीन शहर के एगो खुदाई कइल हिस्सा में 4वीं सहस्राब्दी ईसा पूर्व में बस्ती के पहिला लच्छन देखे के मिले ला, ई खानाबदोश चरवाहा लोग के डेरा के आकार में पावल जाला। कनान के समय (14वीं सदी ईसा पूर्व) के दौरान, प्राचीन मिस्र के पाटी सभ पर यरूशलेम के उरुसालीम के रूप में संदर्भित कइल गइल रहे, जवन शायद कनान के एगो देवता शालीम के संदर्भ देत रहे। इजरायली काल में, पूरा शहर में 9वीं सदी ईसा पूर्व (लौह युग II) में महत्वपूर्ण निर्माण गतिविधि सभ के सुरुआत भइल आ 8वीं सदी ईसा पूर्व ले जेरुसलम यहूदा राज्य के धार्मिक आ प्रशासनिक केंद्र के रूप में बिकसित हो गइल रहे। 70 ई. में रोमन लोग के खिलाफ यहूदी लोग के असफल बिद्रोह के परिणामस्वरूप शहर आ दूसरा मंदिर के नाश हो गइल। 1538 ई. में आसपास के शहर के देवाल सभ के अंतिम बेर सुलेमान द मैग्निफिसेंट ऑफ द उस्मानी साम्राज्य के समय में दोबारा बनावल गइल। आज ई देवाल सभ पुरान शहर के परिभाषित करे लीं, जेकरा के परंपरागत रूप से चार गो खंड में बाँटल गइल बा, 19वीं सदी के सुरुआत से अलग-अलग रूप से (दक्खिन-पूरबी छोर से घड़ी के सुई के दिशा में जा के) के रूप में जानल जाला: यहूदी क्वार्टर, आर्मेनियाई क्वार्टर, क्रिश्चियन क्वार्टर आ मुस्लिम क्वार्टर बाड़ें। पुरान शहर 1981 में बिस्व धरोहर स्थल बन गइल, आ 1982 से ई खतरा में बिस्व धरोहर सभ के लिस्ट में बा। 1860 से जेरुसलम पुरान शहर के सीमा से बहुत आगे बढ़ गइल। साल 2015 में, जेरुसलम के आबादी कुछ 8,50,000 निवासी रहल, जेह में लगभग 2,00,000 धर्मनिरपेक्ष यहूदी इजरायली, 3,50,000 हरेदी यहूदी आ 3,00,000 फिलिस्तीनी अरब रहलें। 2016 में, शहर के जनसंख्या 8,82,700 रहल, जेह में से यहूदी लोग 5,36,600 (61%), मुसलमान लोग 3,19,800 (36%), ईसाई लोग 15,800 (2%), आ अवर्गीकृत 10,300 (1%) लोग सामिल रहल।\nआज भी जेरुसलम के स्थिति इजरायल-फिलिस्तीन संघर्ष आ एकरे शांति प्रक्रिया के मूल मुद्दा सभ में से एगो बनल बा। 1948 के अरब-इजराइली लड़ाई के दौरान, पच्छिमी जेरुसलम ओह इलाका सभ में सामिल रहल जेकरा पर इजरायल द्वारा कब्जा कइल गइल आ बाद में अपना में मिला लिहल गइल जबकि पुरान शहर सहित पूर्वी जेरुसलम पर कब्जा क लिहल गइल आ बाद में जॉर्डन द्वारा अपना में मिला लिहल गइल। हालाँकि, 1967 के छह दिन के लड़ाई के दौरान, पूरबी जेरुसलम के जॉर्डन से इजरायल द्वारा कब्जा कइल गइल, एकरे बाद एकरा के प्रभावी तरीका से अपना में मिला लिहल गइल आ शहर के अन्य इजरायली कब्जा वाला हिस्सा सभ में शामिल कइल गइल, एकरे साथ साथ आसपास के अउरी इलाका सभ के भी सामिल कइल गइल। एक ठो इजरायल के मूल कानून, 1980 के जेरुसलम कानून, जेरुसलम के "पूर्ण आ अविभाजित" देश के राजधानी के रूप में संदर्भित करे ला। इजरायल सरकार के सभ संस्थान जेरुसलम के भीतर स्थित बाड़ें जिनहन में नेसेट, प्रधानमंत्री (बेत अघियोन) आ राष्ट्रपति (बेत हानासी) के निवासस्थान, आ सुप्रीम कोर्ट सामिल बाड़ें। जबकि पच्छिमी जेरुसलम पर इजरायल के संप्रभुता के दावा के अंतर्राष्ट्रीय समुदाय द्वारा ढेर स्वीकार कइल जाला, पूर्वी जेरुसलम पर एकर संप्रभुता के दावा के नाजायज मानल जाला आ एकरे परिणामस्वरूप पूर्वी जेरुसलम के संयुक्त राष्ट्र द्वारा फिलिस्तीनी इलाका के रूप में मान्यता दिहल गइल बा जेह पर इजरायल के कब्जा बा।\nयेरुशलम - Jerusalem - ירושלים།\n"https://bh.wikipedia.org/w/index.php?title=येरुशलम&oldid=722636" से लिहल गइल\nएह पन्ना पर आखिरी बेर संपादन 23 जून 2022 के 16:27 बजे भइल रहल।


पुतिन – टटका खबर\nटटका खबर, 26 दिसम्बर 2017\nभारत के कहना बा कि पाकिस्‍तान कुलभूषण जाधव के परिवार का साथे आपसी सहमति का खिलाफ काम कइले बा. विदेश मंत्रालय के बोलतुआ रवीश कुमार कहलन कि जाधव के महतारी आ मेहरारु के मंगलसूत्र, चूड़ी आ बिन्‍दी ले भेंट करे से पहिले उतरवा लीहल गइल. आ कई बेर कहला का बादो जाधव के मेहरारु के


टटको में टटका खबर : 12 अक्टूबर 2014, अतवार – Anjoria\nटटको में टटका खबर : 12 अक्टूबर 2014, अतवार\nराष्ट्रपति प्रणब मुखर्जी के नार्वे आ फिनलैंड के सरकारी दौरा पर जाए से पहिले विदा करत उपराष्ट्रपति हामिद अंसारी, केन्द्रीय मानव संसाधन विकास मंत्री स्मृति इरानी आ दिल्ली के उपराज्यपाल नजीब जंग.\nइलाहाबाद टीसन पर सीआरपीएफ के एगो सिपाही ट्रेन का आगा कूद के जान दिहलसि.\nनीतीश कुमार कहलन कि भरप पसारे वाला गद्दी पर आ गइले आ जनता के नीक दिन आइल चाहे ना झाड़ू के नीमनका दिन जरूरे आ गइल.\nप्रधानमंत्री नरेन्द्र मोदी के वाराणसी दौरा हुदहुद का चलते रद्द क दिहल गइल.\nकाशी हिन्दू विश्वविद्यालय के सर सुन्दर लाल चिकित्सालय के एम्स के दर्जा दिआवे खातिर मशहूर हृदय रोग विशेषज्ञ डॉ ओम शंकर काल्हु सोेमार से विश्वविद्यालय परिसर में बेमियादी अनशन करीहें.\nरोहतास जिले के भानस पुलिस चौकी का तेवड़ा गांव से एगो गाड़ी से सवा क्विशटल गाँजा बरामद कइलसि पुलिस बाकिर अपराधी भाग निकलले.\nचौधरी अजीत सिंह का बोलहटा पर मेरठ में भइल किसान रैली में प्रधानमंत्री रहल एच.डी. देवगौड़ा, शरद यादव, आ नीतीश कुमार समेत अनेके दिग्गज जुटलें आ नई दिल्ली के सरकारी बंगला 12 तुगलक रोड के चरण सिंह स्मारक बनावे के माँग कइले.\nभारत में पहिला बेर होखत फुटबाल के इंडियन सुपर लीग में आजु अतवार का दिने कोलकाता के टीम मुम्बई सिटी टीम के 3-0 से हरा दिहलसि.\nआईसीसी के एकदिना रैकिंग में एह घरी दिलचस्प दौर चलत बा आ हर मैच का बाद माथ पर के तीन गो जगहा पर नाम बदल जात बा.\nभाजपा नेता डॉ. प्रेम कुमार कहलन कि अगिला बेर अगर भाजपा के सरकार बने के मौका मिलल त मुख्यमंत्री पद ला उनकर दावा सबले बरियार रही. एकरे के कहल जाला पोखरा में मछरी नौ नौ कुटिया बखरा.\nजोहोर बारु में होखत चउथा सुल्तान जोहोर कप जूनियर हाकी टूर्नामेंट में पिछला बेर के चैम्पियन भारत आपन विजयी शुरुआत करत न्यूजीलैंड के 2-1 से हरा दिहलसि.\nनीतीश कुमार के सिद्धान्त बघारे वाला बयान पर गाभी मारत भाजपा नेता सुशील कुमार मोदी कहलन कि वाह रे सिद्धांत, चारा घोटाला करे वाला लालू के गोदी में बइठे का बेरा कहाँ रहल, हरियाणा में शिक्षक बहाली घोटाला करे वाला ओम प्रकाश चौटाला खातिर प्रचार करत कहाँ गइल.\nउत्तर प्रदेश में डीलर प्वाइन्ट रजिस्ट्रेशन के धीमा रफ्तार पर असंतोष जतावत सरकार का ओर से कहल गइल बा कि दस दिन का भीतर अपना किहाँ से बिकाइल वाहन के रजिस्ट्री ना करवावेवाला डीलर के सर्टिफिकेट निलम्बित क दिहल जाई.\nप्रधान मंत्री नरेन्द्र मोदी महाराष्ट्र में चुनाव सभा में वादा कइलन कि अगर राज्य में भाजपा के सरकार बनत बा त तुलजापुर के आधुनिक पर्यटन जगह बना दिहल जाई.\nभाजपा के उत्तर प्रदेश अध्यक्ष डा.लक्ष्मीकांत बाजपेई राज्य में बढल बिजली दर वापिस लेबे के माग कइले बाड़न. जानत बाड़े कि वापिस ना होखी बाकिर माँगे में कवन नुकसान!\nगोण्डा जिला के इटियाथोक इलाका में दहेज हत्या का एगो मामिला में कब्र से निकाल के मरे वाली औरत के लाश अदालत के आदेश से पोस्टमार्टम खातिर भेजल गइल.\nफुटबाल के दि इंडियन सुपर लीग के आजु कोलकाता में उद्घाटन भइल. एह लीग में आठ गो शहर के टीम शामिल भइल बा आ सत्तर दिन ले एह लीग के मैच चलत रही. उमेद बा कि तीन साल बाद ई इंग्लिश प्रीमियर लीग का तरह मशहुर हो जाई आ साल में सात से आठ महीना तक खेलल जाई. सुपर लीग फुटबाल से देश में फुटबाल के प्रति लोग के पसन्द अउर बढावे के काम होखी आ देश में बढ़िया फुटबाल खिलाड़ी उभर के सामने अइहें.\nभोपाल का एगो समारोह में आआपा के नेता आ कवि कुमार विश्वास प्रधानमंत्री नरेंद्र मोदी के हाल के अमरीका यात्रा के बड़ाई कइलन आ कहलन कि एहसे देश के गौरव बढल बा.\nलखनऊ में काल्हु 13 अक्टूबर से राष्ट्रीय स्वयं सेवक संघ के दस दिन के अधिवेशन में संगठन आ राजनीति चरचा का साथ ही नरेन्द्र मोदी सरकार के कामकाजो के समीक्षा हो सकेले.\nविदेशी मुद्रा भंडार में लगातार पँचवो हप्ता गिरावट दर्ज भइल बा. 03 अक्टूबर के पूरा भइल हप्ता में करीब तीन अरब डालर के कमी भइल बा.\nभारत आ चीन के अधिकारी 16 अक्टूबर से बइठक क के चुमार जइसन हालाता दुबारा पैदा ना होखे खातिर काम करीहें. बइठक दू दिन चले वाला बा.\nहुदहुद तूफान आंध्र प्रदेश के तट पर चहुँपल. चहुँपे बेरा हवा के रफ्तार हर घंटा 200 किलोमीटर के रहल. हुदहुद तूफान का चलते बिहार आ पूर्वांचलो में बरखा हो रहल बा.\nबिहार के दवा घोटाला में बिहार मेडिकल सर्विसेज एंड इन्फ्रास्ट्रक्चर कॉरपोरेशन लिमिटेड प्रबंध निदेशक प्रवीण किशोर समेत खरीद समिति के दसो सदस्यन के निलंबित कर दिहल गइल. स्टेट ड्रग कंट्रोलर हेमंत कुमार आ निदेशक (स्वास्थ्य सेवाएं) डॉ सुरेंद्रो कुमार के निलंबित कइल गइल बा आ तवना घरी विभाग के संयुक्त सचिव रहल संजय कुमार के निलंबन के अनुशंसा केंद्र सरकार के भेजल गइल बा.\nयूपी के सिनेमाघरन पर सरकार का तरफ से सोलर पैनल लगावे खातिर अनुदान देबे के फैसला लिहल गइल.\nबिहार के भोजपुर जिला में सामूहिक दुष्कर्म के शिकार भइल छह गो मेहरारूवन में से पाॅच गो के सरकारी नौकरी दिहल गइल. एह लोग से बंदूक के नोक पर तीन गो बदमाश कुकर्म कइले रहले.\nसमाजवादी चिंतक डा॰ राममनोहर लोहिया के पुण्यतिथि पर आजु यूपी सरकार के मंत्री शिवपाल सिंह यादव का हाथे लोहिया के भाषणन के सीडी जारी कइल गइल. जगहे जगह लोग सभा कर के लोहिया के श्रद्धांजलि दिहले.\nबिहार बोर्ड के मैट्रिक आ इंटर परीक्षा खातिर पंजीयन करावे के तारीख बढ़ा दिहल गइल. अब मैट्रिक ला 16 अक्टूबर ले आ इंटर ला 20 अक्टूबर ले पंजीयन करावल जा सकेला.\nरोहतास जिला के नोखा इलाका में आरा सासाराम मेन रोड पर सबेरे एगो सड़क हादसा हो गइल जवना में एक आदमी के मौत हो गइल. बाद में खिसियाइल लोग घंटन सड़क जाम कर के राख दिहले.\nटटको में टटका आज के खबर पढ़ीं…..\nPrevious Post: हुदहुद माने का आ तूफान के ई नाम के राखल?\nNext Post: एगो झाड़ू कई गो संभावना


पुलिस माफिया के मुहर्त भइल – Anjoria\nपुलिस माफिया के मुहर्त भइल\nखोंइछा के अपार सफलता क बाद एल के प्रोडक्शन के निर्माता कृष्णेष्वर शर्मा पिछला दिने स्वर लता स्टूडियो में म्यूज़िक डायरेक्टर आर के निराला के संगीत से सजल गीत के रिकार्डिंग करा के अपना कमर्शियल भोजपुरी फिलिम “पुलिस माफिया” के मुहूर्त कइलन. एह गीत के आवाज दिहली प्रीती तिवारी जे टाइम्स म्यूज़िक ला अनेके गीत गा चुकल बाड़ी.\nपुलिस माफिया के निर्देशक ओम प्रकाश यादव, कार्यकारी निर्माता कन्हैया कुशवाहा, आ निर्माण नियंत्रक शदाब सिद्दिकी हउवें, एह मुहुर्त का मौका पर खास मेहमान रहलें मुंबई आ बिहार के फिलिम वितरक राजेश सिंह, राजू सिंह आ कलाकार विक्रांत सिंह. एह फिलिम में नवोदित कलाकार शुभम शुक्ला, मेनका, नैना, सिमरन जैस, भारतेन्दू भूशण, मधु दूबे आ चंदन कश्यप के भूमिका बा. बड़का सितारन के चुनल जात बा अबही.


भोजपुरी भाषा को आठवीं सूची में शामिल करने की मांग करते धरना-प्रदर्शन – मिथिला सिटी न्यूज़ – Mithila City News\nविधायक ने किया महात्मा गांधी की प्रतिमा का अनावरण\nसमस्तीपुर : फेसबुक वर्चुअल रैली की तैयारी को लेकर बैठक\nसमस्तीपुर : विभूतिपुर के लाल बने बीपीएससी द्वारा असिस्टेंट प्रोफेसर,ग्रामीणों में खुशी की लहर\nसमस्तीपुर : रालोसपा कार्यकर्ता बूथ बूथ जाकर कर रहे हैं कमेटी का नवीनी\nदरभंगा : सांसद ने किया मखाना अनुसंधान केंद्र का निरीक्षण\nदरभंगा : सॉफ्टवेयर इंजीनियर ने निजी खर्चे से मंदिर किया निर्माण\nदरभंगा : पटाखा बनाने के दौरान विस्फोट में लगी आग भीषण नुकसान\nदरभंगा : दिव्यांग साइकिल धावक की सराहनीय कदम\nसुपौल : चुन्नी की ग्रामीण सड़क में जल जमाव की स्थिति उत्पन्न, परेशानी\nसुपौल : राष्ट्रीय वैश्य महासभा के आहवान पर वैश्य समाज के लोगों ने कलाई पर काली पट्टी बांधकर जताया विरोध\nसुपौल : वर्चुअल रैली में थाली बजाकर सरकार के प्रति युवा राजद के राष्ट्रीय महासचिव ने जताया आक्रोश\nसमस्तीपुर : एबीवीपी ने सरकार के खिलाफ क्या रोष पूर्ण प्रदर्शन\nसमस्तीपुर : ठनका गिरने से रोसड़ा में तीन व विभूतिपुर में दो की मौत\nसमस्तीपुर : हसनपुर में भारतीय स्टेट बैंक प्रबंधन ने बैंक के स्थापना दिवस के अवसर पर किया मास्क का वितरण\nभोजपुरी भाषा को आठवीं सूची में शामिल करने की मांग करते धरना-प्रदर्शन – मिथिला सिटी न्यूज़\nJuly 15, 2019\t327 Views\nदिल्ली 15 जुलाई 2019\nरिपोर्ट बा : राज कुमार राय ।\nभोजपुरी भाषा के संवैधानिक मान्यता आ आठवीं अनुसूची में शामिल करावे के माँग का साथे “भोजपुरी जन जागरण अभियान” के तत्वावधान में राष्ट्र स्तर पर चलावल जा रहल भोजपुरी भाषा मान्यता आंदोलन के तहत दिन रविवार 14 जुलाई 2019, के दिल्ली के जंतर मंतर पर विशाल धरना प्रदर्शन सफलतापूर्वक सम्पन्न भइल। धरना के नेतृत्व भोजपुरी जन जागरण अभियान के राष्ट्रीय अध्यक्ष संतोष पटेल जी कइनी।\nबतावत चलीं कि “भोजपुरी जन जागरण अभियान” भोजपुरी के भरतीय संविधान में शामिल करावे खातिर लगातार प्रयासरत बा।भोजपुरी भाषा समस्त विश्व मे सोलह देशन में करीब 25 करोड़ लोगन द्वारा बोलल जाये वाली भाषा बिया। भोजपुरी जन जागरण अभियान आंदोलन के साथे साथ एकर साहित्य आ संस्कृति के भी सहेजे के काम कर रहल बा। भोजपुरी भाषा के साहित्य आ संस्कृति बहुते समृद्ध बा।एकरा मान्यता मिल गइला से ई आउर भी समृद्ध हो जाई जब एकरा पूरा अधिकार मिल जाई, एकर उचित सम्मान मिल जाई। बाकिर अबहि ले संविधान के आठवीं अनुसूची में शामिल नइखे कइल गइल ।एकरे के लेके लगातार धरना कइल जा रहल बा। अबकी पूरा उम्मीद कइल जा रहल बा कि सरकार भोजपुरी के आठवीं अनुसूची में जगहा देदी।\n17वा लोकसभा के दौरान संसद में भी भोजपुरी के आठवीं अनुसूची में शामिल करे वाला आवाज बुलंद हो रहल बा।नवनिर्वाचित भोजपुरिया सांसद लोग भी एह में जोरदार तरीका से लागल बा। 12 जुलाई,2019 के गोरखपुर के माननीय सांसद रविकिशन जी आ सारण के माननीय सांसद राजीव प्रताप रूढ़ी जी ई दूनो लोग आपन निजी विधेयक 2019 संसद में पेश कइल लोग जवना में भारतीय संविधान के नाया संशोधन के बात कइल गइल बा।नाया संशोधन भइला से पूरा उम्मीद बा कि अबकी भोजपुरी संविधान में आ जाई।\nएह धरना के अध्यक्षता जे. एन. यू. के प्रो. राजेश पासवान करत रहले । ओहिजे धरना के संबोधित करे वालन में आरा से चल के आइल भरत सिंह भारती,वरिष्ठ रंगकर्मी महेन्द्र प्रसाद सिंह,भाई बी के सिंह पटेल,सतेंद्र पी एस,धनंजय कुमार सिंह,वीणा वादिनी चौबे,शोभा शर्मा,लाल बिहारी लाल,धर्मेंद्र चौहान,नागेन्द्र सिंह,नवल किशोर निशांत,राकेश कुशवाहा,मनोज कुमार सिंह,प्रो चन्द्रदेव यादव,जूली रानी,परमेन्द्र सिंह,संजय ऋतुराज, देवेंद्र कुमार,प्रवीण सिंह,रमेन्द्र कुमार,अजीत सिंह,सरिता साज,जैनेन्द्र दोस्त,ओमप्रकाश अमृतांशु,डॉ मनोज कुमार,राकेश कुमार सिंह के अलावा देशभर से आइल लोग शामिल होके सरकार तक बात पहुँचावल।\nधरना के सफल संचालन अभियान के महासचिव आ अभिनेता अभिषेक भोजपुरिया द्वारा कइल गइल।\nएह धरना के बाद भोजपुरी जन जागरण अभियान के प्रतिनिधियन द्वारा प्रधानमंत्री,गृहमंत्री आ राष्ट्रपति के भोजपुरी के संविधान में शामिल करावे संबंधी ज्ञापन आ मांग पत्र सौपल जाई। नागेन्द्र कुमार सिंह जदयू दिल्ली प्रदेश तकनीकी प्रकोष्ठ अध्यक्ष ।\nविधायक आलोक मेहता ने 31 लाख़ 51 हजार 330 रुपए की लागत से भिभिन योजनाओं का किया शिलान्यास\n🔊 Listen to this मिथिला सिटी न्यूज समस्तीपुर/दलसिंसराय(आर वर्मा):-स्थानीय विधायक आलोक कुमार मेहता ने विधानसभा …


भोजपुरी आ मैथिली के कवि सम्मेलन – Anjoria\nदिल्ली सरकार के मैथिली.भोजपुरी अकादमी 11 जनवरी का दिने दिल्‍ली के मंडी हाउस का फिक्‍की सभागार में गणतंत्र दिवस कवि सम्‍मेलन आयोजित कइलस जवना में दिल्ली आ बाहरो से आइल कवि लोग अपना कविता के पाठ कइल.\nउद्घाटन दिल्ली सरकार के कला संस्‍कृति एवं भाषा विभाग के सचिव का हाथे भइल आ खास अतिथि रहलन विभागे के विशेष सचिव. अध्‍यक्षता कइलन मैथिली के प्रसिद्ध कवि राम लोचन ठाकुर.\nएह मौका पर अकादमी के उपाध्यक्ष अजीत दुबे कहलन कि मैथिली आ भोजपुरी बहिन हईं स आ देश के राजधानी में मैथिली आ भोजपुरी के अइसन भव्‍य कवि सम्‍मेलन के आयोजन गौरव के बात बा. कहलन कि 13वीं लोकसभा में मैथिली भाषा के तब के एनडीए सरकार संवैधानिक मान्‍यता दिहले रहुवे आ आशा कइल जात बा कि फेरू आइल एनडीए के सरकार भोजपुरिओ के संवैधानिक मान्‍यता जरूर दीहि.\nएह कवि सम्‍मेलन में मैथिली कवि डॉ॰ बुद्धिनाथ मिश्र, गंगेश गुंजन, निवेदिता झा, शेफालिका वर्मा, मृदुला प्रधान, विजय झा, रवीन्‍द्र लाल दास, उमाकान्‍त, विनीता मलिक, अउर उमेश मंडल आ भोजपुरी कवि देवकान्‍त पाण्‍डेय कुबेरनाथ मिश्र, गुरूचरण सिंह, जौहर शफियावादी, वशिष्‍ठ द्विवेदी, सुभद्रा विरेन्‍द्र, संतोष पटेल, तारकेश्‍वर मिश्र राही, अउर राजेश कुमार माझी आपन कविता पढ़ले.\nPrevious Post: माफी मांगे के लफंगई\nNext Post: बनचरी (तिसरकी कड़ी)


प्रयोगकर्ता वार्ता:Howard61313 - विकिपीडिया\nस्वागतम्! नमस्कार Howard61313 जी, भोजपुरी विकिपीडिया पर राउर बहुत स्वागत बा!\nHoward61313 जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,746 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Howard61313&oldid=625993" से लिहल गइल\nएह पन्ना पर आखिरी बेर संपादन 24 सितंबर 2018 के 05:13 बजे भइल रहल।


चइत – Anjoria\nअप्रैल 10, 2010 कविता, भोजपुरी\nबहे बड़ी बिमल बयरिया हो रामा ,\nचल बइठे के बहरिया .\nपोर,पोर टूटेला गतरिया हो रामा ,\nमन लागे ना भीतरिया .\nरतिया के रमनीय चइत के चंदनिया ,\nबाहरे बिछाव सेजरिया हो रामा ,\nसूतऽ तानी के चदरिया .\nसांझ सबेर नीक लागे सिहरावन ,\nआलस जगावे दुपहरिया हो रामा ,\nकोमल किसलय में फुदुके चिरैया ,\nझाँकेली झरोखा से बहुरिया हो रामा ,\nजैसे झांपि के नजरिया .\nप्रकृति लागेली लोरकरिया हो रामा ,\nझूमी गावेली सोहरिया .\nलागे सिरगरम दरिया सगरावा,\nछपकेली सजल सुंदरिया हो रामा ,\nडा॰कमल किशोर सिंह के अंजोरिया पर पहिले के रचना


सुमित बाबा आ मोनालिसा के जोड़ी पहिला हाली | CinemaBhojpuri.in\n- Tagged: सईयां भइलन परदेशिया\t- no comments\tगायक से नायक बनल अभिनेता सुमित बाबा आ सेक्सी अभिनेत्री मोनालिसा के जोड़ी निर्माता रामजी सिंह के फिल्म ‘सईयां भईलन परदेशिया‘ में नजर आई. निर्देशक आ लेखक हउवें सुबोध गांधी. खास बात ई बा कि एह फिल्म में तीन गो नायिका बाड़ी, मोनालिसा, कल्पना शाह अउर प्रतिभा पांण्डेय. इहो तीनो कबो एक संगे काम नइखे कइले बाकिर तीनो अभिनेत्री सुमित बाबा के हीरोईन बनल बाड़ी. कामेडियन आनंद मोहन आ खलनायक बृजेश त्रिपाठी के अभिनय देखके दर्शक खूब ताली बजाई. एह फिल्म में अरूण कुमार सिंह आ अरूणा सिंह के किरदार लोग खाति यादगार रही. एह मसालेदार फिलिम में रोमांस, कॉमेडी आ इमोशन तीनों के तड़का एक साथ मिली.\nफिल्म के कहानी आ गीत खुद निर्माता रामजी सिंह लिखले बाड़ें. निर्देशक सुबोध गांधी, संगीतकार अशोक धायक, छायाकंनकर्ता हीरा सरोज, नृत्य निर्देशक निहाल सिंह गणेश, मारधाड़ निर्देशक दर्शन सिंह, आ सह निर्माता पंकज कु. सिंह हउवें.\nमुख्य कलाकारन में सुमित बाबा, कल्पना शाह, मोनालिसा, अरविन्द पोद्दार, प्रतिभा पांण्डेय, चमन गांधी, बृजेश त्रिपाठी, सुनीता बनर्जी, आनंद मोहन, अरुण कुमार सिंह, अरुणा सिंह, क्षितिज प्रकाश, कैलाश चौधरी, बबलू, शिवकुमार, शिवा, अशोक सब्बलपुरी, दिलीप सिंह, शारदा सिंह, आयी झा, विनय, विजय सम्राट, माधव सिंह, अशोक सिंह, मुकेश सिंह, लाडली सिंह, शालिनी सिंह, रवि रौशन, विवेक कुमार सिंह, अउर कोमल मिश्रा बाड़ें.\nमिलत जुलतहॉलीवुड स्टार वार्विक डेविस करीहें भोजपुरी फिल्म में अभिनय (2)29 जून से सिनेमाघरों में ‘हीरो’ के टिकट ब्लैक करीहें प्रवेशलाल (2)29 जून से बिहार में ‘रंगबाज राजा’ के जलवा रही (2)गहरात जात बा हैदर काजमी आ अक्षरा सिंह के ‘बिगुल’ क राज़ (2)फेरु चलल आदि शक्ति आ रमाकांत प्रसाद के सिक्का (2)To the official site of Related Posts via Taxonomies.\tLeaveaReply Cancel reply


नीतीश कहलन कि सत्‍ता खातिर गिड़गिड़ात बाड़ें लालू – टटका खबर\nनीतीश कहलन कि सत्‍ता खातिर गिड़गिड़ात बाड़ें लालू\nबिहार के मुख्‍यमंत्री नीतीश कुमार विधानसभा में सरकार के पक्ष राखत कहलन कि ऊ मैदान छोड़ के भागे वालन में से ना हउवन. लोग के सेवा करे आइल बाड़न आ करत रहीहें. कहलन कि आजुकाल्हु लालू प्रसाद यादव लोग का सोझा गिड़गिड़ाए में लागल बाड़न कि उनुका के जल्दी से सत्ता में बइठावे लोग.


प्रसिद्ध भइल अभिनेता जसवंत कुमार | जोगीरा\nHome Bhojpuri Film Industry News News in Bhojpuri प्रसिद्ध भइल अभिनेता जसवंत कुमार\nभोजपुरी फिल्म रानी न.-786 से मोहर सिंह के नाम से प्रसिद्ध भइल अभिनेता जसवंत कुमार एह घड़ी आपन दुगो फिल्म के शूटिंग में व्यस्त बाड़े। हाल में अभी उ ” दिल भईल दीवाना तोहरा प्यार में” के सेट पर अपना अभिनय के जलवा बिखेर रहल बाड़े। रानी न. – 786 में इनका खलनायकी के दर्शक बड़ी सरहले। दर्शकन के प्यार इनका इतना मिलल कि जसवंत कुमार के लोग अब मोहर सिंह के नाम से पुकारल शुरू कर देले बा।\nमोहर सिंह के लगातार मिल रहल सफलता से इनका गाँव में ख़ुशी के माहौल बन गइल बा। गाँव के सब लोग अब इहे कहत बा की मोहर सिंह अपना गाँव के नाम पूरा देश-दुनिया में रौशन कर रहल बाड़े। गाँव के बड़-बुजुर्ग के कहनाम ई बा कि जसवंत के संगे हमनी के आशीर्वाद हमेशा बा. उ दिन दुन, रात चौगुना तरक्की करस. जसवंत “दिल भइल दीवाना तोहरा प्यार में” के बाद ” विजय पथ एगो जंग” में नज़र अईहे। एह फिल्म में उनका किरदार के नाम नागेश्वर सिंह बावे।\nदिल भइल दीवाना तोहरा प्यार में\nरानी न. - 786\nपिछला लेखआनंद गहतराज की दो फिल्मो का मुहूर्त\nअगिला लेखGAA First Look Release\nपूर्वाञ्चल भोजपुरी महासभा के होली मिलन समारोह मनावल गइल\nसूरज मंडल जी के लिट्टी चोखा – रउरो खायीं


टटका खबर, मंगल, १३ मार्च २०१२ | Anjoria's Weblog\nटटका खबर, मंगल, १३ मार्च २०१२\nPosted on मार्च 13, 2012 by Anjoria\nप्रदेश से होखे वाला राज्यसभा के दस सीट के चुनाव में मायावती आ मुनकाद अली बसपा का ओर से आपन परचा दाखिल कइलन. बसपा दू गो राज्यसभा सदस्य जीतवा सकेले अपना संख्या बल के सहारे.\nएगो खबर में बतावल गइल बा कि मायावती का लगे ११२ करोड के जायदाद बा जबकि सोनिया गाँधी दुनिया के सबले धनी राजनेतन में चउथा जगहा पर बाड़ी. उनुका लगे करीब नौ सौ अड़तालीस अरब के संपति बा.\nबलिया में जनमल हिंदी साहित्यकार छियासी साल के अमरकांत के आजु नामवर सिंह का हाथे ज्ञानपीठ पुरस्कार दिहल गइल. एह पुरस्कार में पाँच लाख रुपिया नगद आ एगो प्रशस्तिपत्र दिहल जाला. समारोह इलाहाबाद संग्रहालय में आयोजित भइल.\nबेरोजगारन के रोजगार दिलवावे में नाकाम रहल सेवायोजन कार्यालयन पर आजुकाल्हु आपन नाम चढ़वावे खातिर बड़हन भीड़ जुटत बा. नाम चढ़वावे वाला लोग कवनो रोजगार खातिर नइखे भीड़ लगावत ओह लोग के त सपा के वादा बोलावत बा. सपा कहले रहुवे कि बेरोजगारी भत्ता दिहल फेर शुरू कइल जाई. हर जगहा सेवायोजन कार्यालय पर काउन्टर के संख्या बढ़ावल गइल बा तबहियो भीड़ सम्हरात नइखे.\nपटना में दीघा से लिहले दीदारगंज ले गंगा नदी का किनारे सात किलोमीटर लमहर सड़क बनावे के काम चार साल में करा लिहल जाई. साथ ही गंगा सेतु के समानान्तर एगो सड़को पुल बनावल जाई.\nवित्त मंत्री आ उपमुख्यमंत्री सुशील कुमार मोदी एगो सवाल का जवाब में विधानसभा में कहलन कि बिहार के माली हालत अइसन नइखे कि केन्द्रीय वेतनमान हू ब हू दिहल जा सके.\nसहरसा से पटना का बीच एगो राज्यरानी एक्सप्रेस सतरह मार्च से शुरू होखी जवन रोज सबेरे सहरसा से चल के पटना आई आ फेर पटना से दुपहरिया में खुल के साँझि ले सहरसा चहुँपी.\nउत्तराखंड के मुख्यमंत्री पद पर आजु विजय बहुगुणा के किरिया दे दिहल गइल बाकिर एह मौका पर सतरह गो बागी विधायक गैरहाजिर रहले. हरीश रावत के समर्थक विधायक सोनिया गाँधी के फैसला से बहुते नाराज बाड़े.\nभठियरपन के आरोपी कांग्रेसी नेता कृपाशंकर सिंह के आजु सुप्रीम कोर्ट कुछ राहत देत उनुका संपति के कुर्की पर रोक लगा दिहलसि बाकिर जाँच पर कवनो रोक लगावे से साफ इंकार कर दिहलसि.\nकेन्द्र सरकार लोकसभा में बतवलसि कि ऊ श्रीलंका के तमिलन खातिर चिंतित बिया आ लागल बिया कि संयुक्त राष्ट्र मानवाधिकार आयोग में श्रीलंका के खिलाफ प्रस्ताव पर कवनो कारगर नतीजा हासिल होखे.\nगृहमंत्री पी.चिदम्बरम कहले बाड़न कि राष्ट्रीय आतंकवाद निरोधक केन्द्र पर विचार करे खातिर अगिला महीना सोलह तारीख के दिल्ली में मुख्यमंत्रियन के बइठक बोलावल जाई जेहसे कि मतभेद मेटावल जा सके.\nकेन्द्र देश में मवेशियन के आबादी बढ़ावे खातिर एगो राष्ट्रीय मवेशी नीति बनावत बिया जवना में राज्यसरकार खातिर दिशा निर्देश होखी.\nछत्तीसगढ विधानसभा में आजु बिलासपुर के एसपी राहुल शर्मा के आत्महत्या लेके बहुते हल्ला भइल. विपक्ष के आरोप बा कि खनन माफिया का दबाव का चलते उनुका आत्महत्या करे के पड़ल.\nजम्मू काश्मीर क्रिकेट एसोसिएशन के धन में हेरा फेरी के आरोप फारुख अब्दुल्ला पर लगावत पीडीपी बड़हन बवाल मचवलसि जवना चलते विधानसभा के कार्यवाही कुछ देर ले रोके के पड़ गइल.\nमणिपुर के मौजूदा मुख्यमंत्री ओकराम इबोबी के सोनिया गाँधी फेरू कांग्रेस विधायक दल के नेता बना दिहली.\nपजाब में प्रकाश सिंह बादल काल्हु मुख्यमंत्री पद के किरिया लीहें. एक जमाना बाद पंजाब में कवनो सरकार दुबारा बनल बा.\nमध्यप्रदेश सरकार मुरैना जिला में आईपीएस अधिकारी नरेन्द्र कुमार के हत्या कहात घटना के सीबीआई से जाँच करवावे के सिफारिश करे के फैसला कर लिहलसि. एही मसला पर मुख्य विपक्षी दल कांग्रेस के बोलावल राज्यव्यापी बंद के थोड़ बहुत असर कई जगहा देखे के मिलला.\nबम्बई उच्च न्यायालय आजु सीबीआई के फटकार लगवलसि कि आदर्श हाउसिंग सोसायटी घोटाला में सबूत रहला का बादो कवनो आरोपी के अबही ले काहे गिरफ्तार नइखे कइल गइल.\nबम्बई उच्च न्यायालय शिरडी सांई ट्रस्ट के शिरडी के नया प्रबंधन समिति बनावे के आदेश दिहलसि.\nराज्यसभा चुनाव में तृणमूल कांग्रेस कांग्रेसी उम्मीदवारन के समर्थन ना करी. ई बाति कांग्रेसे के प्रदेश अध्यक्ष प्रदीप भट्टाचार्य कहले बाड़न.\nबांग्लादेश में एगो नाव डूबला का बाद नाहियो त डेढ़ सौ लोग लापता बा. अठारह गो लाश मिल चुकल बा.\nइजरायल आ फिलीस्तीनी मिलिशिया गाजा पट्टी में हिंसा बंद करे पर सहमत हो गइल बाड़े,\nमालदीव के अहमद सलीम काल्हु काठमाण्डू में सार्क के महासचिव के पदभार सम्हार लिहलन.\nअमरीकी राष्ट्रपति बराक ओबामा के कहना बा कि अफगानिस्तान से अमेरीकि सेना के वापसी एगो जिम्मेदार तरीका से होखे के चाहीं.\nसीरिया के होम्स शहर में चलत सरकारी हिंसा में अनेके नागरिकन के जान चल गइल.\nपाकिस्तान के एगो बारह सदस्यीय न्यायिक आयोग साल २००८ के मुंबई आतंकी हमला के गवाहन के बयान दर्ज करे खातिर काल्हु दिल्ली चहुँपत बावे.\nपाकिस्तान के उत्तर वजीरिस्तान कबायली इलाका में अमेरिका के ड्रोन हमला से नाहियो त आठ लोग मरा गइल.\nअंतर्राष्ट्रीय क्रिकेट परिषद एगो अखबार में छपल ओह खबर के खारिज कर दिहलसि कि साल २०११ के विश्व कप क्रिकेट टूर्नामेंट में भारत आ पाकिस्तान के बीच भइल सेमीफाइनल फिक्स रहुवे. आईसीसी एह आरोप के जाँचो ना करवाई.\nढाका में एशिया कप क्रिकेट टूर्नामेंट के दुसरका मैच में भारत श्रीलंका के पचास रन से हरा दिहलसि. सचिन एक बेर फेर सस्ते में आउट हो गइलन जबकि गंभीर आ कोहली शतक जमावल लोग. ड़फान पठान चार गो विकेट लिहलन.\nकेन्द्र सरकार आजु हैदराबाद में नैटको फार्मा के कैंसर के दवा नेक्सावार बनावे आ ओकरा के कम दाम पर बेचे के इजाजत दे दिहलसि. एह दवाई के पेटेंट बेयर का लगे बा जवना से नब्बे फीसदी कम दाम पर नैटको फार्मा एह दवाई के बेची. एक महीना के दवाई खरच जवन दू लाख अस्सी हजार पड़त रहुवे तवन अब आठ हजार आठ सौ अस्सी रुपिया में मिल जाई. एहसे गुर्दा आ लीवर कैंसर के रोगियन के फायदा होखी.\nमुंबई शेयर बाजार आजु २२६ अंक के बढ़त लेत सतरह हजार आठ सौ चौदह पर बंद भइल.\nबुध का दिने संसद में रेल बजट पेश करीहें रेल मंत्री दिनेश त्रिवेदी.\nकेन्द्र सरकार दिल्ली, कोलकाता, मुंबई आ चेन्नई में एह साल का पहिला जुलाई से डिजिटल एडरेसेबल सिस्टम, डीएएस लागू करे के फैसला कइलसि जवन मौजूदा केबल सिस्टम के जगहा ली. सरकार के कहना बा कि पर्याप्त संख्या में डिजीटल सेट टॉप बक्सा के इंतजाम कर लिहल गइल बा.


संतकवि कबीर के जनम आ मृत्यु के तिथि बिचार - खबर भोजपुरी\nBy Khabar Bhojpuri\t On Jun 24, 2021\n– डॉ. जयकान्त सिंह ‘जय’\nउत्तर भारत के मध्यकालीन भक्ति आंदोलन के क्रांतिकारी संतकवि कबीर के जनम तिथि, जन्म स्थान, परिवार, भासा, मरन तिथि आदि के लेके बिद्वान लोग के एकमत नइखे। आ जदि कबीर अपने चाहे उनका समकालीन उनकर केहू भक्त नइखे लिखले त जनम तिथि, जनम स्थान, परिवार आ मरन तिथि के लेके ठोस सबूत जुटावल कठिन बा। अइसहूं पहिले सम्पन्न परिवार का लरिका के जनम पतरी ना बन पावत रहे। विरले केहू का घरे लरिका पैदा होखे त उपरोहित आके ओकर जनम पतरी बनावस। बहुत बूढ़ लोग के कहत सुनले बानी कि जब इस्कूल में नांव लिखावे गइनी तो मास्टर साहेब पूछलें कि भूकंप इयाद बा त कहनी कि थोड़ा-थोड़ा इयाद बा। एह से ऊ अनुमान लगवलें कि सन् १९३४ के भूकंप में ई जरूरी पांच साल के रहल होई। तब सन् १९२८ भा २९ के कवनो महीना आ कवनो तारीख के जनम तिथि लिख देलें। एह स्थिति में ओह कबीर के जनम दिन आ तिथि के सवाल बा जेकरा बारे में कहल गइल कि कासी का लहर तारा तालाब के किनारे पुरइन का पता पर केहू छोड़ गइल रहे भा बिधवा भइला के बाद लरिका भइला के चलते लोक लाज बस कवनो ब्राम्हनी उनका के पुरइन के पता पर रख के चल गइल रहे। अइसन स्थिति में कबीर त आपन जनम तिथि आ दिन बतावे से रहलें। जदि उनकर पालन-पोसन करेवाला नीमा-नीरु नाम के जुलाहा परिवारो कुछ बतवले रहित त उहो भला। बाकिर उनका जनम तिथि, दिन आ बरिस के लेके दूगो दोहा प्रसिद्ध बा। जवना में एगो के बारे में बतावल जाला कि ऊ दोहा उनकर प्रसिद्ध चेला आ संतकवि धनी धरमदास के लिखल ह। दोसरा के चर्चा धरमदास का दोहा का संगही परशुराम चतुर्वेदी जी संवत् २०११ के इलाहाबाद से छपल पोथी ‘ कबीर साहित्य की परख ‘ के पन्ना – २६८ पर कइले बाड़न-\n‘ संवत् बारह सौ पांच में ज्ञानी कियों विचार।\nकाशी में परगट भयों शब्द कहो टकसाल।।’\n‘चौदह सौ पचपन साल गए चन्द्रवार एक ठाठ ठए।\nजेठ सुदी बरसायत को पूरनमासी परगट भए।।’\nएह दूनों दोहा में दूसरका – ‘ चौदह सौ पचपन साल गए– ‘ वाला पर अधिका बिद्वान लोग राजी बा। जवना के अनुसार संवत् चौदह सौ पचपन बितला ( गए ) के बाद मतलब संवत् चौदह सौ छप्पन छप्पन का जेठ महीना का पूरनमासी सोमार (चन्द्रवार) के कबीर दास के परगट भइल रहलन। अब परगट भइल रहस के मतलब जनम भइल रहे कि संत का रूप में सभका सोझा प्रस्तुत भइल रहस। आ कि ओह दिन कहीं से कासी में पहुंचल रहस। काहे कि खुद कबीर कासी में परगट होखे के बात बोलल बाड़ें। बोलल बाड़ें एह से कि ऊ कबो कलम-सियाही त कबो छूअबे ना कइले रहस। दूनो बात उनकरे कहल ह-\n‘ कासी में हम परगट भये, रामानंद चेताये।’\n‘ मसि कागद छूओ नहीं कलम गही नहीं हाथ।\nचारों जुग को महातमा मुखहिं जनाई बात।।’\nअब कबीर से सम्बन्धित जनश्रुतियन से एह दोहा के मिलान कइला पर बात कुछ आउर साफ हो जाता ; जइसे –\n१. कबीर का दोहा आ पद के अनुसार ऊ कासी के वैष्णव संत रामानंद के चेला अथवा उनका समय में रहलें आ रामानंद के समय संवत् १३५६ से १४६७ बतावल जाला। एह तरह से रामानंद के मरन साल कबीर के उमिर एगारह साल के रहे। जवन संभव हो सकऽता। बाकिर दस-एगारह साल के उमिर में एगो जोलहा परिवार में पलल बच्चा के रामानंद आपन चेला बनवलें होइहें। ई सोचे वाला बात बा।\n२. आसाम के प्रसिद्ध भक्त शंकर देव अपना उत्तर भारत के बारह साला तीर्थ यात्रा ( संवत् १५४०-\n१५५२ ) के समय कबीर का समाधि के दर्शन कइले रहस। शंकर देव के समय संवत् १५०६-१६८५ बतावल जाला। एहू तरह से उनका जनम तिथि के सही मानल जा सकेला। अबहीं मरे का तिथि पर बाद में बिचार कइल जाई।\n३. कबीर के झूंसी वाला तकी के समकालीन बतावल जाला। जेकर मृत्यु संवत् १४६६ बतावल जाला जवना से कबीर के जनम वाला साल संवत् १४५६ दस साल पहिले साबित होता। बाकिर जे कुछ लोग तकी के गुरु बतावेला ऊ सही साबित नइखे हो पावत। काहे कि तकी के मरहूं के समय कबीर लगभग दस साल के होइहें।\n४. नानक के समय संवत् १५२६ से १५९६ लिखल बा। ई साबित कइल जाला कि नानक सताइस बरिस का उमिर में संवत् १५५३ में कबीर से मिलल रहलें। एह मुताबिक ओह समय कबीर के उमिर संतानवे साल ठहरऽता।\n५. ऐतिहासिक तथ्य दिहल जाला कि संवत् १५५१ में कबीर के इस्लाम धर्म के आलोचना करे खातिर सिकन्दर लोदी दंडित करे का खेयाल से हाथी से कुचलवावे के प्रयास कइले रहे। एकरा अनुसार उनकर उमिर पंचानवे साल साबित होता।\nएह जनश्रुतियन आ ऐतिहासिक तथ्य के उल्लेख\nपरशुराम चतुर्वेदी के पुस्तक ‘ कबीर साहित्य की परख ‘ के पन्ना २७० से २९२ तक में भइल बा।\nअब तक का अध्ययन से ई साबित होता कि कबीर के जनम से जुड़ल संवत् बारह सौ पांच वाला दोहा से अधिका तर्कसंगत संवत् चौदह सौ पचपन साल गए वाला दोहा बा। अब रहल जेठ पूरनमासी के परगट होखे के बात त जइसे बुद्ध आ गोरखनाथ के जनम बइसाख पूरनमासी आ नानक के जनम कार्तिक पूरनमासी बतावल जाला ओइसहीं कबीर के जनम जेठ पूरनमासी बतावल गइल होई। काहे कि अइसन मान्यता बा कि पूरनमासी के जनमल जातक प्रायः महामानवे होलन। अइसे अयोध्या सिंह उपाध्याय हरिऔध के संवत् २०१५ में नागरी प्रचारिणी सभा, काशी से छपल पुस्तक ‘ कबीर वचनावली ‘ में दिहल कबीर के जनम संवत् से संबंधित आउर पुस्तक के विवरन के अनुसार कई तरह के मतभेद बा ; जइसे- कबीर कसौटी के अनुसार जनम संवत् १४५५ ( सन् १३९८ ), भक्ति सुधा बिन्दु संवाद के अनुसार संवत् १४५१ ( सन् १३९४ ), कबीर एण्ड दी कबीर पन्थ के अनुसार संवत् १४९७ ( सन् १४४० ) आ सम्प्रदाय के अनुसार संवत् १२०५ ( सन् ११४९ )। बाकिर तमाम बिद्वान आ कबीर पंथी लोग संवत् १४५५-५६ के जेठ पूरनमासी के ही समर्थन कइले बाड़न।\nअब जहाँ तक कबीर के मृत्यु तिथि के बात बा त ओकरो के लेके चार तरह के दोहा प्रचलित बा; जइसे-\n१. पन्द्रह सौ औ पांच में मगहर कीन्हो गौन।\nअगहन सुद एकादसी, मिल्यो पौन में पौन।।\n२. पन्द्रह सौ उनचास में मगहर कीन्हों गौन।\nअगहन सुदि एकादसी मिलो पौन में पौन।।\n३. समन्त पन्द्रा सौ उनहत्तरा रहाई।\nसतगुर चले उठी हंसा ज्याई।।\n४. संवत् पन्द्रह सौ पचहत्तरा किया मगहर को गवन\nमाघ सुदी एकादसी रलो पवन में पवन।।\nएह चारो दोहा में मगहर जाए, एकादसी के तिथि आ पवन में पवन के मिल जाए के बात समान बा। बाकिर संवत् आ महीना के लेके अलग-अलग बात बा। एह में कवनो एके ठीक हो सकेला। आ इहो कुल दोहा उनकर चेला भा अनुयायी लोग लिखले होई। एकरा में बिद्वान लोग संवत पन्द्रह सौ पचहत्तरा पर जादा जोर देला। जवना के अनुसार उनकर आयु १२० साल ठहरता। जवना पर कुछ बिद्वान लोग के आपत्ति बा कि १२० साल केहू खातिर जीअल बेवहारिक नइखे लागत आ कबीर के त कई तरह के संकट, अभाव आ बिरोध झेले के मिलल रहे। लेकिन चुकि रामानंद के आयु १२० साल बतावल बा त कबीरो के आयु १२० साल बना दिहल बा। हरिऔध जी के ‘ कबीर वचनावली ‘ में दिहल पुस्तकन के विवरन के मुताबिक मृत्यु के संवत् भी अलग-अलग बा ; जइसे – कबीर कसौटी के अनुसार संवत् १५७५ ( सन् १५१८ ), भक्ति सुधा बिन्दु संवाद के अनुसार संवत् १५५२ ( सन् १४९५),\nकबीर एण्ड दी कबीर पन्थ के अनुसार संवत् १५७५ ( सन् १५१८ ) आ सम्प्रदाय के अनुसार संवत् १५०५ ( सन् १४४८ )। एकरा में कबीर कसौटी आ कबीर एण्ड दी कबीर पन्थ के संवत् के बा। एह आधार पर आ आउर बिद्वान के मत के समर्थन से संवत् १५७५ के माघ एकादसी वाला दोहा के मानल जा सकेला।\n– ‘ प्रताप भवन महाराणा प्रताप नगर मार्ग सं.-१(सी), भिखनपुरा, मुजफ्फरपुर (बिहार)\nपिन कोड – ८४२००१kabir\n20800cookie-checkसंतकवि कबीर के जनम आ मृत्यु के तिथि बिचारyes\nKhabar Bhojpuri 12 posts0comments\nनिरगुन भक्ति धारा के पहिल संतकवि कबीरदास


नाम त वइसे ओह स्कूलन के प्ले स्कूल हऽ, बाकि ओहमें दाखिला करावल खेल ना हऽ.\nएगो दोस्त के बेटा के नाम लिखावे खातिर अइसने एगो प्ले स्कूल में गइनी.\nजी, बीस हजार शुरु में लागी, फेर तीन हजार रुपया महीना लागल करी - प्ले स्कूल के मैनेजर बतलावत बा.\nदेखीं, हम रउरा से मेडिकल भा इंजीनियरिंग कालेज के एडमीशन के फीस नइखीं पूछत. हम त प्ले स्कूल के फीस पूछत बानी - हम आपन बात कहनी.\nजी, हमहूं प्ले स्कूले के फीस बतावत बानी आ रउरा के कंसेशन वाली बतलावत बानी. एने डिस्काऊंट दे रहल बानी सन. बगैर डिस्काऊंट के फीस रउरा के बता दीं, त राउर हार्ट फेल हो सकेला. खालिस चार लाख के कार में राउर मित्र आइल बाड़न. हमनी के पूरा फीस सुनके त ई दहल जइहन - मैनेजर दयाभाव से मामिला साफ कइलस.\nप्ले स्कूल मैनेजर फेर पूछलस - जी बताईं, रउरा अपना बच्चा के कवना कवना कोर्स में लगावल चाहब? माऊंटेनियरिंग, अंतरिक्ष विज्ञान, भरत नाट्यम?\nहम कहनी - जी अबहीं त बच्चा सिर्फ एबीसीडी सीख जाव, इहे बहुत बा.\nरउरा त गजबे बकचोन्हर बाप बानी जी, जे तीन साल के बच्चा के सिर्फ एबीसीडी सिखावल चाहऽतानी. ओहिजा देखीं, ऊ पेरेंट्स चाहत बाड़न कि उनकर बच्चा अपना तीसरका वर्षगांठ पर एस्ट्रानोट बन जाव आ अपने बानि कि सिर्फ एबीसीडी का पीछे पड़ल बानी. पुअर चैप! - स्कूल मैनेजर डँटलस.\nबाकि छोटहन बच्चा से का उम्मीद राखल जाव - हम कहनी.\nदेखीँ, हऊ पेरेंट्स चाहत बाड़न कि उनकर बच्चा भरतनाट्यम करके देखावे अपना दूसरी वर्षगांठ पर. आ हऊ बच्ची जवन रोवत बिया ओकर महतारी एह बात खातिर खिसियाइल बाड़ी कि ओकरा रोवला में सुर ठीक से काहे नइखे लागत. ऊ पचास हजार रुपया खर्च कइलन ओकरा के म्यूजिक सिखावे पर. अब ऊ चाहत बाड़न कि प्ले स्कूल में क्लासिकल सिंगिंग कंपटीशन होखो. बाकि क्लासिक गावे वाला ज्यादा बच्चे बाड़े सन ना. रउरा लेखा बैकवर्ड पेरेंट्स का वजह से अइसन कंपटीशन ना हो पावे. रउरो अपना बच्चा के प्लीज इनकरेज करीं ना क्लासिकल गावे खातिर. तीन साल त बहुत उम्र होला, क्लासिकल सीखे खातिर - प्ले स्कूल के मैनेजर हमरा के समुझा रहल बा.\nबात में दम बा, तीन साल त अब बहुत बड़ उम्र होला.\nकई बच्चा त एके साल में भरतनाट्यम परफारमेंस देबे खातिर बेचैन बाड़न सन. बलुक ऊ त कम ओकनी के बपसी बेसी बेचैन बाड़न जा.\nबाकि हम नइखीं चाहत कि एह बच्चा पर एही उमिर में अतना बोझा पड़ जाव.\nरउरा एह सभे के बैकवर्ड पेरेंट बुझात बानी. हमरा बुझात बा कि एगो स्कूल रउरा जइसन पेरेंट के ट्रेनिंग देबहूं खातिरर खोले के पड़ी. रउरा इन्तजार करीं, ओह स्कूल में राउर नाम जरुर लिखवा दिहल जाई.\nचलीं, बकचोन्हर बपसी विद्यालय खुले के इन्तजार कइल जाव.


लिट्टी - केशव मोहन पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome केशव मोहन पाण्डेय Katha लिट्टी - केशव मोहन पाण्डेय\nलिट्टी - केशव मोहन पाण्डेय\nकेशव मोहन पाण्डेय जी के काथा कहे के ढ़ंग, सबद औरी भाव भोजपुरिया समाज के उह ढ़ंग औरी मन देखावत बा जेवना के संगे ऊ जाने कबसे जीयतरें औरी ओके समझे खाती भाखा के गियान काफी नईखे। ओकरा खाती भोजपुरी जिए परी ओ समाज में रमे परी। लिट्टी केशव जी ओही ढ़ंग के कहानी बे रउओं सब एकेर रस लीं।\nदीपेन्दर छाँटी ले के निकलले कि उनकर गोड़ बिछलाइल. उ तऽ चालाकी कइले कि टाट पर हाथ मरले, ना त मुँहे बाऽ देते. अब अदितोमल हँसते आपन चादर हटवलन.\nकवन समइयो भइल रहे. सबेरे के नौ बजत होई. उत्तर से दिनेसवा झड़कल आइल,-‘पंडी जी! …. काली के गिरोह आवऽता.’ कहि के चलि गइल.\nअपना पाँच सवाँगन के साथे काली अइले. कालीओ एही गाँव के लइका हवें. एही माटी के दूध से उनकर खून बनल, बाकिर एही महतारी के उ झोंटा उखाड़ेलन. अब ऊ एगो भयंकर डाकू बन गइल बाड़े. लाल देहिं, बड़े-बड़े मोंछ आ लाल-लाल आँख. कुर्ता-लुंगी आ हवाई चप्पल पहिनले बाड़े. कंधा पर बन्दूक आ कमर में गोली के बेलट. आवते जलेसर बाबा के दण्डवत कइले. लगले दीपेन्दरो के. उनका पाछे सभे उहे कइल. काली अपना मोंछ पर हाथ फेरत पूछलन, – ‘का हो दीपेन्दर भाई! अभीन सरसतीए जी के साथ बा? . . . . बाबा बुढ़इनी, अब लछमीओ माई के पूजा करऽ.’\nमन में पइसल अपना भय के भगावत दीपेन्दरो कहलन, – ‘अब बाबा लोगन से सरकार के विराग हो गइल बा. नोकरी-वोकरी खाली छोटकने क घरे जा ता.’\nतलेक बीचे में जलेसर बाबा टोक पड़लन, – ‘ऊ सब छोड़ऽ, पहिले ई बतावऽ कि कहाँ के चढ़ाई बा?’\n‘राउर पतोह लोग नइखे?’ – काली पूछलन त बाबा के ई लागल कि ना कह देहला से ई बलाय टल जाई.\nसाँच से साँच आदमीओ झूठ बोल के बलाय से दूर होखे के चाहेला. कहलन, – ‘ना, केहू नइखे.’ तब्बे भीतरी से कवनो बरतन के लड़ला के आवाज भइल. कालीओ के लाग गइल कि इ झूठ बोलले बाड़े. उहो मने मन दोसर मन बना लिहलें. अपना मोंछ के ठीक करते कहलन, – ‘त आटा होई नऽ, …. दींऽ. ….हमार आदमी लिट्टीए लगा लीहें.’\n‘जा-जा. हम ढ़ेर बानर के दाँत देखले बानी.’\nबाबा के ई बात पर काली के आदमीअन के तनी ताव आइल, बाकिर ऊ मना कइलन.\nबाबा के ई बतिए ना भावेला. कहलन, – ‘तहरा डर होखे त जा. ओकरा डरे हम आपन माटी छोड़ के परदेसी हो जाईं?’


जानिए, हाथरस में दो घंटे क्यों खड़ी रही लखनऊ-जयपुर एक्सप्रेस ? - Railway Enquiry\nMon Jan 21 19:57:03 IST\nBlog Entry# 3631961\nJul 15 2018 (17:48) जानिए, हाथरस में दो घंटे क्यों खड़ी रही लखनऊ-जयपुर एक्सप्रेस ?\nEntry# 3631961 News Entry# 345998 Tags


बिग बी खातिर धुन बनावल सपना साँच होखे जइसन बा – मधुकर आनंद – Anjoria\nएगो संगीत शिक्षक से कामयाब संगीत निर्देशक बनल मधुकर आनंद त अपना कैरियर में वइसे त अनेके उपलब्धि हासिल कइले होखीहें बाकिर फिल्म “गंगादेवी” में बिग बी खातिर बनावल अपना धुन के मधुकर आनंद आपन श्रेष्ठतम हासिल मानेलें. मधुकर आनंद के संगीत से सजल ‘गंगादेवी’ में हर मिजाज़ आ अंदाज़ के गाना बाड़ी सँ. एहमें दू गो गाना परदा पर अमिताभ बच्चन गावत नजर अइहें. एह गानन के धुन के प्रशंसा खुद अमिताभ बच्चब कइलन खास करि के होली वाला गाना कें जवना में मधुकर आनंद ठेठ भोजपुरिया अंदाज़ पिरवले बाड़न. ओह गाना के त बिग बी मुरीद हो गइलन.\nबतौर संगीतकार मधुकर आनंद के जलवा एह घरी अपना शबाब पर बा. बाकिर मधुकर आनंद बिग बी पर फिल्मावल अपना दुनु गाना के हकीकत में बदलल आपन सपना मानत बाड़े.


Hello Mithila: होली के शुभकामना...\nहोली के शुभकामना...\nअहां आओर अहांक परिवार के सभ लोक के होली के हार्दिक शुभकामना. ई होली अहांक जीवन के सभ रंग सं भरि रंगीन बना देय. इहे कामना के संग एक बेर फेर सं...\nअक्षत विचार 10 मार्च 2009 को 12:57 pm\nUnknown 10 मार्च 2009 को 3:01 pm\nआपको भी होली की ढेर सारी शुभकामनायें...


खबर एक नजर में (11 मई 2011) – टटका खबर\nखबर एक नजर में (11 मई 2011)\nविधानसभा चुनाव के पूर्वानुमान\nकाल्हु पाँच गो राज्यन में हो रहल विधानसभा चुनाव के आखिरी दौर के मतदान रहे जवना के खतम होखते हर बेर का तरह टीवी मीडिया आपन आपन पूर्वानुमान बतावे लगलन. सभकर एक राय बा कि पश्चिम बंगाल में अबकी वामफ्रंट के जोरदार हार के सामना करे के पड़ी आ ओकर विधायकन के संख्या साठ का आसपास सिमट जाई. ईहो अंदाजा लगावल जा रहल बा कि हो सकेला कि ममता के तृणमूल अपने दम पर बहुमत में आ जाव आ कांग्रेस के तब मुँह बावे के मौका ना मिल पाई. तमिलनाडु का बारे में ई एकमत राय पर नइखे चहुँपल. स्टार न्यूज का मुताबिक ओहिजा कड़ा टक्कर बा आ हो सकेला कि करुणानिधि के सरकार बाँच जाव. जबकि बाकी चैनल जयललिता के जीत तय बतावत बाड़े. केरल का बारे में फेर एक राय बा कि ओहिजा यूडीएफ के बहुमत मिल जाई. आसाम का बारे में फेर एक राय नइखे. ओहिजा त्रिशंकु विधानसभा हो सकेला.\nयूपी में बिजली कमी के मूल कारण बिजली के चोरी बा\nसरकारी आँकड़ा के बात मानल जाव त यूपी में बिजली के माँग आ आपूर्ति के बीच एगारह हजार मिलियन यूनिट सालाना के अंतर बा जबकि गायब बिजली सालाना पन्द्रह हजार मिलियन यूनिट बतावल जा रहल बा. अब सरकार एह कोशिश में बिया कि केहू तरह बिजली के ई बेहिसाब चोरी रोकल जाव आ सही उपभोक्ता तक बिजली चहुँपावल जाव. अलग बाति बा कि बिजली चोरी विभागीय कर्मचारियन का मिलिभगते से होला. कुछ जगहा राजनीतिक दबाव का चलते बिजली चोरन पर कड़ाई ना हो पावे. वइसे बिजली चोरी में बड़का उद्योग आ संस्थान पहिला नंबर पर आवेलें.\nसोनिया के सभा कहाँ करावल जाव\nकांग्रेस पार्टी के प्रस्तावित बनारस रैली १९ मई के होखे वाला बा जवना के सोनिया गाँधी संबोधित करीहें. बाकिर जहवाँ सभा प्रस्तावित बा ऊ जगहा दिल्ली से आइल स्पेशल प्रोटेक्शन ग्रुप के सही नइखे लागत. अब दोसर जगहा तय करे में कांग्रसी नेता हलकान बाड़े. ओह लोग के बुझात नइखे कि कवना जगहा सोनिया के सभा करावल जाव.\nसदानंद सिंह पर गलत बहाली करे के मुकदमा\nबारहवीं विधानसभा में विधानसभा अध्यक्ष रहल सदानंद सिंह, जे आजुकाल्ह कांग्रेस विधायक दल के नेता बाड़न, पर गलत तरीका से लिपिकन के बहाली करे के मुकदमा दर्ज करावल गइल बा. एह मामिला के आरोपियन में ओह घरी सचिव रहल झौरी प्रसाद पाल समेत बयालीस गो लोकसेवक शामिल बाड़े. राज्य सतर्कता आयोग के मिलल शिकायत का बाद भइल जाँच में ई लोग दोषी पावल गइल बा. ओने कांग्रेस प्रवक्ता विनोद शर्मा के कहनाम बा कि सबकुछ राजनीतिक कारण से पार्टी के छवि खराब करे खातिर कइल जा रहल बा. जबकि एह मामिला के पटना हाई कोर्ट तब निरस्त कर दिहले रहुवे आ नियुक्तियन के वैध ठहरवले रहुवे.\nएनडी तिवारी आपन खून के नमूना पहली जून के दीहे\nउत्तर प्रदेश आ उत्तराखंड के मुख्यमंत्री रहल नारायण दत्त तिवारी अगिला एक तारीख के आपन खून के नमूना अदालत का लैब में दीहें. उनुकर खून के नमूना से उनुकर डीएनए जाँच होखी जवना से तय हो सकी कि उनकर नाजायज बेटा होखे के दावा करे वाला रोहित शेखर सही बाड़े कि गलत. रोहित शेखर आ उनुकर महतारियो अपना अपना खून के नमूना दीहें. जाँच के सगरी खरचा रोहित शेखर के उठावे के बा. ढेर दिन ना भइल जब राज्यपाल पद पर रहत घरी तीन तीन गो औरतन का साथे आपत्तिजनक हालत में पकड़ाइल नारायण दत्त तिवारी के इस्तीफा देबे के पड़ल रहे. जब एह उमिर में उनकर ई हाल बा त उनुका जवानी में पता ना कतना गुल खिलवले होखीहें.\nआयटम नंबर के बुखार हिन्दी सिनेमा पर चढ़ले जात बा\nभोजपुरी सिनेमा त बिना आयटम नंबर डलले बनबे ना करऽ सँ बाकिर अब हिन्दीओ सिनेमा में आयटम नंबर के बोखार चढ़ल जात बा. हालत इहाँ तक हो गइल बा कि मिस्टर परफेक्सनिस्ट कहाये वाला आमिर खान तक एह आयटम का पाछा पड़ल बाड़े. आमिर अपना फिल्म दिल्ली बेली खातिर अइसन आयटम गर्ल के तलाश में बाड़े जे आयटम त धाँसू करबे करे ऊ सिनेमा के सुपरहिट अभिनेत्रियो होखो. मुन्नी बदनाम होखे त हो जाव, शीला के जवानी आग लगा देव कवनो फिकिर ना आयटम नंबर के जलवा चलत रहे के चाहीं. भोजपुरी सिनेमा के फूहड़पन के आलोचना करे वाला लोग हिन्दी सिनेमा के एह दौर पर का राय राखत बा जानल फायदेमंद रही.\nभारत आ पकिस्तान के मुकाबिला आजु\nपिछला दू बार से अजलान शाह हॉकी चैम्पियन रहल भारत के मुकाबिला आजु पाकिस्तान से होखे जा रहल बा. भारत के चैंपियन बने खातिर आपन अगिला दुनु मुकाबिला जीत के पड़ी. अबले भइल मैचन में भारत ब्रिटेन आ मलेशिया के हरवले बा, दक्षिण कोरिया से हारल बा, आ आस्ट्रेलिया का साथे बरोबरी पर छूटल बा. पाकिस्तान आस्ट्रेलिया आ ब्रिटेन से हार चुकल बा आ दु गो मैच हारल बा.\nखबर एक नजर में (10 मई 2011)


सब के अधिकार के दिउ जानकारी | Khabar Lahariya (खबर लहरिया)\nखबर लहरिया » सब के अधिकार के दिउ जानकारी\nसरकार पंचायती राज में जे नियम लगयले छथिन ओकर पालन बहुत कम हो रहल हई। जईसे कि एक साल में चार गो आम सभा के बैठक होये के चाही ताकि ग्रामवासी के पंचायत के विकास अउर काम के बारे में जानकारी हो। लेकिन अईसन होई छई कहां?\nसरकार के नियम में हई कि साल में चार बेर ग्राम सभा करे के लेकिन जनप्रतिनिधि सब कागज पर काम कर लेई छथिन अउर जमीनी स्तर पर होयेबे न करई छई। जेई कारण वार्ड सदस्य विकास मित्र के न त योजना के जानकारी मिलई छई अउर न कोनो समस्या के लेके आवेदन दे सकई छथिन। जईसे सीतामढ़ी जिला के डुमरा प्रखण्ड के लगमा पंचायत के वार्ड सदस्य के कहना हई कि जब साल में चार बेर आम सभा होय के हई त तीने बेर कयला होई छई? जब कागज पर ही काम करे के हई त सरकार कयला इ नियम रखले छथिन। त नियम के पालन होये के चाही। ऐई आम सभा में पंचायत के मुखिया त रहबे करई छथिन साथ में सरकारी कर्मी भी रहई छथिन। जब कोई भी लोग अपना पद के अधिकार अउर काम न जनथिन त उ काम कथी करथिन? उ लोग कथी जनथिन कि पंचायत में कोन काम होई छई अउर कोन काम होय के चाही। ऐई सब बात के ध्यान मुखिया देथिन त शायद लोग सब के कुछ समस्या दूर हे जतई।\nजर्मनी और अर्जेंटीना खेलेंगे फाइनल


When dark actresses overshadowed fair actresses magic went from Hindi to Bhojpuri cinema Bhojpuri: सांवर अभिनेत्री जब पड़ली गोरकी पर भारी, हिन्दी से लेके भोजपुरी सिनेमा पर चलल जादू – News18 Hindi\nBhojpuri: सांवर अभिनेत्री जब पड़ली गोरकी पर भारी, हिन्दी से लेके भोजपुरी सिनेमा पर चलल जादू\nफिलिम इंडस्ट्री में जादातर गोर हिरोइन के डिमांड रहेला. सांवर हिरोइन के अक्सर साइड कैरेक्टर के रोल ही मिलेला. हालांकि, एकरा बावजूद अगर कवनो सावर हीरोइन के लीड रोल करेके मौका मिल जाला त उ छा जाली. एकर कएगो उदाहरण बा. भोजपुरी फिल्म में भी साँवर अभिनेत्री आपन जलवा देखवले बाड़ी.\nLast Updated : August 09, 2021, 14:23 IST\nसिनेमा आ टीवी में गोर रंग के बड़ा सनक बा. निर्माता, निर्देशक आ कास्टिंग डायरेक्टर से ले के भारतीय दर्शक ले सभे अगर हीरो चाहीं त गोरे चाहीं. जदि साँवर हीरो चलियो गइल त हिरोइन बेलकुल दूध के जइसन झलकत सफेद रंग के होखे के चाहीं तबे फिलिम बनी. अगर हिरोइन सांवर बिया भा रंग ओकर ढेर दब बा त उ फेर नौकरानी, सहेली भा कवनो अउरी साइड रोल में काम करी, भले उ हिरोइन से ज्यादा प्रतिभावान अउरी भावपूर्ण काहे ना होखे. अब रउआ क्षेत्रीय सिनेमा के ले लीं. ओहमें अक्सर हीरो सामान्य रंगत के ही मिलिहें आ देह धाजा भी सामान्य ही रही. बाकिर, ओ फिल्मन के हिरोइन देख लेब, बुझाई कि कवनो धरती पर उतरल अप्सरा होखे. जइसे साउथ के सिनेमा ले ली. उहाँ के हीरो त लोकल रहेला, आ साउथ के जलवायु के चलते अक्सर लोग के रंगत तनी दब होला. एह वजह से उहाँ के हीरो के रंगत बहुत गोरहर ना होला. बाकिर हिरोइन रउआ देख लेम कुछएक के छोड़ के सब रउआ दूधिया गोराई वाला लउकिहें. इहे कारण बा कि साउथ के फिल्मन के अधिकतर हिरोइन उत्तर भारत से गइल बाड़ी आ उहाँ के दर्शक के खूब पसंद आवेली. इहे हाल कमोबेश भोजपुरियो में बा.\nहिन्दी सिनेमा में शायद एकर दर्शक वर्ग बड़हन बा एह चलते भा इहाँ के कुछ निर्माता निर्देशक में समझदारी बा एह चलते, कई गो हीरो हिरोइन साँवरों बाड़ी जे इहाँ सफल भइल बाड़ें आ खूब शोहरत, इज्जत कमइले बाड़ें. हालांकि इहाँ भी बड़ा रंग भेद बा. रउआ टीवी इंडस्ट्री में देखेम त पाएम कि उहाँ एतना खतरनाक रंग भेद चलेला कि पूछीं मत. उहाँ त अगर नौकरो के रोल होला त उहो कलाकार गोर होखे के चाहीं. अगर केहु सामान्य रंगत वाला होखे, जवन कि भारत में औसतन रंगत वाला लोग बा, ओकरा खातिर त इहो दरवाजा बंदे बा. इहे कारण बा कि टीवी पर रउआ अमीर से गरीब ले, छोट से बड़ ले सब एके लेखां रंगाइल-पोताइल चेहरा वाला कलाकार लउकिहें. कहानी में एकरसता खातिर बदनाम टीवी इंडस्ट्री देखला में भी विवध ना लउकेला. हाँ, ओटीटी जबसे आइल बा, सबसे पहिले ई गोर-साँवर-झाँवर-करिया कलाकार के रंग भेद मेटवले बा. जवना चलते टीवी से उकताइल दर्शक बोझा-बोझा ओने उझिलाताड़ें.\nइतना भेदभाव में सिनेमा के शुरुआते से बहुत अइसन हिरोइन बाड़ी जे धारा के बहाव के खिलाफ आपन सफर तय कइले बाड़ी आ सफलता भी हासिल कइले बाड़ी. अइसन उत्तर भारत से लेके दक्षिण भारत के सिनेमा ले भइल. अइसन हिरोइन में सबसे पहिला और बड़ नाम देखल जा त रेखा के बा. जी हाँ, रेखा साँवर वर्ण के हिरोइन हई बाकिर उनका अदा आ खूबसूरत नैन नक्श के आगे एक से एक हॉलीवुड के दूधो से उजर हीरोइन फेल बाड़ी सन. 66 साल के रेखा के केहु देख के ई कहि सकेला कि उनका पर बुढ़ापा के कवनो असर आइल बा. अभियो जब स्टेज पर थिरकेली त उनका टाइम के लोग से लेके एह बेरा के दर्शक के कारेजा भी थिरके लागेला. 180 फिल्म कर के एगो राष्ट्रीय फिल्म पुरस्कार, तीन गो फिल्मफेयर पुरस्कार जीते वाली महान अभिनेत्री रेखा एगो जीयत-जागत उदाहरण बाड़ी कि रंग से कवनो फरक ना पड़ेला. अब ज़ीनत अमान के देख लीं. 1970 में 19 बरिस के उमीर मिस एशिया पेसिफिक के क्राउन अउरी टाइटल जितली. ओकरा बाद बॉलीवुड में अइली त दर्शक के दिल पर छा गइली. उनके हरे रामा हरे कृष्णा अउरी सत्यम शिवम सुंदरम के शानदार रोल के के भुला सकेला.\nओकरा बाद वाला दौर में हिन्दी सिनेमा के कई गो अउरी सांवर रंग के हिरोइन आपन पहचान बनवली. काजोल के त भारत के बच्चा बच्चा जानत होई. उनके फिल्म ‘दिलवाले दुल्हनिया ले जाएंगे’ आजुओ कवनो थियेटर में सबसे ढेर समय तक चले वाला फिल्म के रिकार्ड बनवले बा. काजोल के रंग भी दब रहे बाकिर उ फिल्मन में आवते आपन जलवा देखा देहली. उ स्कूले में रहली तले उनके फिल्म बेखुदी मिलल. ओकरा अगिला साल उनके शाहरुख खान के साथे सुपरहिट क्लासिक फिल्म बाज़ीगर (1993) मिल गइल. काजोल आपन स्कूलिंग छोड़ देहली आ फुलटाइम हिरोइन बन गइली. ओकरा बाद शाहरुख खान आ उनके जोड़ी लगातार एक से बढ़के एक हिट फिल्म देहलस. काजोल बियाह कइली अजय देवगन से. अजय भी रंग में सांवर बाकिर हिन्दी फिल्म जगत के सुपरस्टार हवें. काजोल के6गो फिल्मफेयर अवॉर्ड मिलल बा जवन आजतक के हिन्दी फिल्म इतिहास में कवनो हिरोइन के सर्वश्रेष्ठ अभिनेत्री खातिर मिलल अवॉर्ड से ज्यादा बा.\nउनका बाद नाम बिपाशा बसु के आवेला. मॉडलिंग से शुरुआत करे वाली बिपाशा हिन्दी फिल्म उद्योग में एगो सफल अउरी लोकप्रिय हिरोइन जानल जाली. उनके पहिले फिल्म अजबनी खातिर फिल्मफेयर पुरस्कार मिलल आ ओकरा बाद उ कईगो हिट फिल्मन के हिरोइन बनली. उनका करियर में सबसे ढेर हॉरर फिल्म करे के भी रिकॉर्ड बा. सांवर रंग के बात होखो आ प्रियंका चोपड़ा के बात ना होखो. प्रियंका चोपड़ा एह बेरा विश्व प्रसिद्ध बाड़ी, हॉलीवुड में भारत के झण्डा गाड़त बाड़ी बाकिर एक टाइम रहे कि उ अपना एह रंग से बड़ा परेशान रहली. बाकिर एकरा के आपन मजबूती बनवली फेर मिस वर्ल्ड बनली आ ओकरा बाद हिन्दी फिल्मन के लोकप्रिय अभिनेत्री.\nभोजपुरी फिल्म में भी साँवर अभिनेत्री आपन जलवा देखवले बाड़ी. अब भोजपुरी सिनेमा के तीसरा चरण के शुरुआती फिल्मन के अभिनेत्री आ भोजपुरी में लगातार 16 साल से मुख्य भूमिका में सक्रिय हिरोइन रानी चटर्जी भी साँवर रंग के बाड़ी बाकिर अपना सुंदर नैन नक्श अउरी शानदार अदाकारी से अब तक भोजपुरिया दर्शक के दिल पर आपन अधिकार जमवले बाड़ी. भोजपुरी के ही लोकप्रिय अभिनेत्री अंजना सिंह भी संवरका पानी के हई. करियर के शुरुआत में एकरा चलते उ बड़ा तनाव में भी रहली बाकिर जब अपना कमजोरी के आपन हथियार बनवली त आज भोजपुरी फिल्मन के सफल अभिनेत्री बन गइली.\nसाँवर अभिनेत्री के लम्हर लिस्ट बा जे सिनेमा में आपन अलग पहचान बनवले बा. जइसे कोंकणा सेन शर्मा, मुग्धा गोडसे, अंजना सिंह, रानी चटर्जी, नयनतारा, प्रियमनी आदि बाड़ी.\n(मनोज भावुक भोजपुरी साहित्य और सिनेमा के जानकार हैं. यह उनके निजी विचार हैं.)


भोजपुरी विशेष: भोजपुरी क ‘बजार’ अउर ‘बजार’ क भोजपुरी | ayodhya - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nआज मशीन से भरल दुनिया में लोग यही बात पर चरचा करत बा की भोजपुरी क स्थिति कुछ डावाडोल लागत बा?\nउदारीकरण से का गांव से अउरी पलायन बढ़ल हा? टेलीविजन के अइला के बाद केतना परिवर्तन भइल हा अउरी हर ओर आपन बोली भाषा पढ़ावे पर जोर के बाद भी भोजपुरी के का स्थिति बा येही पर विचर करत बानी रमाशंकर जी-\nLast Updated: September 8, 2020, 6:07 PM IST


April 3, 2018 – भोजपुरी साहित्य सरिता\nपड़लन राम कुकुर के पाले\n“ए साह जी हो, तनी एगो कड़क चाय पियवता भाय।आज दिमाग बड़ा गरम ह।”हाँफत-हुँफत हलकान हाल नन्हकू अड़ी पर अवते साह जी से फरमाइस कइलन। ” काहें मूड ख़राब ह नन्हकू भइया।बतावा भला साह जी! जे काम के न काज के,दिन भर लखेरा नियन घुम्मत रहेला ओहू क मूड कब्बो खराब हो सकेला ?।” एक जाना नन्हकू के दिमाग क तापमान बढ़ावत हंसी कइलन। ” ए साह जी!कह देत हईं कवनो दिने तोहरे दोकान पर खून-खराबा हो जायी त हमके दोस मत दीहा।ई ससुर जवने के सोझ डहरी ना चले…\n“Ravi sir, there isaletter for you” “रवि सर, तहरा खातिर चिठ्ठी बा” कहत चपरासी रवि के सेक्शन में दाखिल भईल। चिठ्ठी के नाम सुन जेतना अचरज रवि के भईल ओतने उनके सहकर्मी कुल के। आजु के जमाना में भी चिठ्ठी भेजे ला केहू। रवि के भी निमन से याद रहे कि बरसो से उनका के केहू चिठ्ठी नईखे भेजले। चपरासी के हाथ में चिठ्ठी के लम्बाई से देख के ही उ समझ गईले कि इ विदेशी चिठ्ठी ह अउरी हाथ में लेते ही ओयिपर मोट लिखावट से उनका…\nकहानीधनंजय तिवारीLeaveacomment\nबलमा बढ़ जाए आगा, मोहे टारी ए सखी, जब से धइले बा फेसबुक के बेमारी ए सखी । आधी-आधी रतिया ले नेटवा चलावेला, अपने ना सुते संगवे सभे-के जगावेला। टीना जस गरम होखे बिपती भारी ए सखी, जब से धइले बा फेसबुक के बेमारी ए सखी । बेरि-बेरि बाजे टुन-टुन कबहीं थरधराला, बड़का भिनुसहरा ले जानू काथी जोहाला । नित भहरत बा नाता के दोचारी ए सखी जब से धइले बा फेसबुक के बेमारी ए सखी । आँख धंसि जोत घटी दरद…\nभोजपुरी कवितादिलीप पैणालीLeaveacomment\nजीवन पानी पानी\nभीतर तक जाके घुसल बा राजनीति के तीर टुअर बनके घुमत बाड़े साधू सन्त फकीर I उज्जर उज्जर कुरतावाला भेड़िया उत्पात मचवले बा थूक रहल बा सबके ऊपर सबके नाच नचवले बा I पसर रहल बा चारु देने बारूदी बिषबेल पर्दा के पीछे से केहू खेल रहल बा खेल I गुलमोहर के जंगल में लाग गइल बा आग मड़ई के ऊपर बैठल बा आके करिया नाग I कंठ नदी के सूख रहल बा पोखर मांगे पानी निकल गइल बा हवा हवा के जीवन पानी पानी I…\nभोजपुरी कविताडॉ. हरेश्वर रायLeaveacomment\nहे शहरी बाबू\nहे शहरी बाबू न अइह$ हमरे गांव हो। फेर-फेर आवे के लेब$ नाही नाव हो। आम और इमली के पेड़ बा कटाईल। अर्जुन यूकिलिप्टस के पौधा रोपाईल। पीपर के पेड़ सुखल मिली कहां छांव हो। हे शहरी बाबू न अईह$ हमरे गाँव हो। राम अऊर रहीम घरे, भईल बंटवारा। बंटा गईल सगरो, दलान आ ओसारा। आपस मे बढल बाटे केतना दुराव हो। हे शहरी बाबू न अईह$ हमरे गाँव हो। दूर-दूर ले चील गिद्ध ना देखाता। नीलकंठ देखे के सब अफनाता। अब बस कउवन के बा कांव-कांव…\nभोजपुरी कविताजगदीश खेतानLeaveacomment\nतू कब आबेला…\nतोहार याद बहुत आबेला | तू दिल से कबहूं दूर न जाबेला || कईसन रोग लगाबल जो तू छोड़ के चली गइल तोहरी कसम संगे जीने-मरने की हमके याद बा इ तेरी बेबफाई हमके जीना करी दुस्सबार || तोहार याद बहुत आबेला | तू दिल से कबहूं दूर न जाबेला || पतझड़ भइल जिंदगिया हमार तुहसे कतनों करीं प्यार केकरा को बताब जमाना बहुत खराब तनिक आबा, तोहार याद बहुत आबेला | तू दिल से कबहूं दूर न जाबेला || रोई-रोई अंखियां सूखीं बिगडल हमरा हाल बीच भँवर में फस…\nभोजपुरी कवितामुकेश कुमार ऋषि वर्माLeaveacomment\nदेखा बसंत फिर आइल बा\nसरसो के फूल फुलाय गयल अमवों देखा बउराय गयल पर झूरी-लोचन कै मुंहवां हर साल जइसे पियराइल बा देखा बसंत फिर आइल बा । जब-जब बसंत रितु आवैले बन – बाग बहार लिआवैले पर चम्पा चाची के घर में दुख के चादर फइलाइल बा देखा बसंत फिर आइल बा । पतई पूरान सब झरि जाले नई फुनुगी पेड़ पे उगि जाले पर जोखना करजा के लुह में टिकोरा जइसे चिचुकाइल बा देखा बसंत फिर आइल बा । जब हवा चलै त उठै महक कोयलिया गावै चहक-चहक पर कुहुकि रोवैं मीना…\nभोजपुरी कविताराम बचन यादव 'सृजन'Leaveacomment\nआज भोरही से मड़इया में खुबे आवाजाही लागल बा। नन्हकी के माई आज अकवार से बाहर निकल जात बिया। बड़की चाची जब खिसियास त उ घरी तनी घुघटा के सरका के कहस- ए अम्मा! बहरिया कोई ना रहल ह। आ नन्हकी के कबे से कहतानी सुनते नईखे।त हाली हाली निपटारा करे खातिर …………. एतने में – ‘अच्छा ठीक बा। जा घरे ‘बड़की चाची के ऐलान सुनते भीतर चल गईली। ए नन्हकी ! सुन ! साबुन से बढिया से मुँह धोके पउडरवा तनी लगा लीहे। अबकी तोर मुँहवा साफा लागता ।…\nकहानीडा0 रजनी रंजनLeaveacomment


June 2011 – टटका खबर\nखबर एक नजर में (30 जून 2011)\nपूर्णिया से भाजपा के जीत काल्हु भइल मतगणना का बाद पूर्णिया विधानसभा सीट के उपचुनाव में भाजपा उम्मीदवार किरण केसरी कांग्रेस उम्मीदवार रामचरित्र यादव के तेईस हजार छह सौ पैंसठ वोट से हरा के जीत गइली. माकपा के अमित सरकार तिसरका जगहा पर रहलन बाकिर उनुका मात्र सत्रह हजार एक सौ तेरह मत मिलल. कांग्रेस…\nRead More about खबर एक नजर में (30 जून 2011)\nखबर एक नजर में (29 जून 2011)\nहम एह सरकार के प्रधानमंत्री हईं आ हमरा के… …ई बाति कहे के सोनिया जी अनुमति दे दिहले बाड़ी. जवन कुछ भी हो रहल बा ऊ सब हमरा देखरेख में. आ हम अबहीं प्रधानमंत्री बनल रहब काहे कि सोनिया जी के समर्थन हमरा मिल रहल बा. कुछ अइसने निष्कर्ष निकल के आइल बा प्रधानमंत्री आ…\nRead More about खबर एक नजर में (29 जून 2011)\nखबर एक नजर में (28 जून 2011)\nचोट दे के मरहम लगावे के नौटंकी केन्द्र सरकार पहिले त डीजल, किरासन, आ रसोई गैस के दाम में बढ़ोतरी कर दिहलसि आ अब अपनही राजनीति के नौटंकी में लागल बिया. राज्य सरकारन से कहल जा रहल बा कि ऊ लोग पेट्रोलियम उत्पाद पर लगावल कर में कटौती करे. जबकि एहपर सबले बेसी कर भार…\nRead More about खबर एक नजर में (28 जून 2011)\nखबर एक नजर में (27 जून 2011)\nडा॰ सचान के हत्या के मुकदमा दर्ज आखिरकार लखनऊ पुलिस मन मार के डा॰ सचान के हत्या के मुकदमा दर्ज कर लिहलसि. डा॰ सचान के पत्नी का तहरीर पर मुकदमा लिखल गइल. बेटा संकल्प सचान के कहना बा कि ओकरो आ पूरा परिवार के जान पर खतरा बा आ ऊ प्रशासन से अपना परिवार खातिर…\nRead More about खबर एक नजर में (27 जून 2011)\nखबर एक नजर में (25 जून 2011)\nसरकार डीजल किरासन रसोई गैस के दाम बढ़वलसि काल्हु केन्द्र सरकार का फैसला का बाद रसोई गैस के दाम में पचास रुपिया हर सिलिण्डर पर, डीजल तीन रुपिया हर लीटर पर, आ जन वितरण प्रणाली के किरासन तेल पर दू रुपिया हर लीटर पर बढ़ा दिहल गइल बा. डीजल के दाम बढ़ला का बाद बाजार…\nRead More about खबर एक नजर में (25 जून 2011)\nखबर एक नजर में (24 जून 2011)\nकैबिनेट सचिव का मुँह से निकलिये गइल डा॰ सचान के हत्या के बातk काल्हु प्रेस से बतियावत मे यूपी के कैबिनेट सचिव शशांक शेखर सिंह का मुँह से निकलिये गइल कि डा॰ सचान के हत्या के खबर सुनते बाकिर फेर पत्रकारन के टोकला पर ऊ अपना बाति के सुधार लिहलन. विरोधी दलन के सीधा आरोप…\nRead More about खबर एक नजर में (24 जून 2011)\nखबर एक नजर में (23 जून 2011)\nहत्यारोपी डाक्टर सचान के जान गइल लखनऊ के दू दू गो सीएमओ के हत्या करवावे का आरोप में जेल में बन्द डा॰ वाई॰ एस॰ सचान के काल्हु जान चल गइल. कइसे, काहे पर सवाल उठावल जा रहल बा. पुलिस के कहना बा कि ऊ खुदकुशी कर लिहले. भाजपा माँग कइले बिया कि एह मामिला के…\nRead More about खबर एक नजर में (23 जून 2011)\nखबर एक नजर में (22 जून 2011)\nलोकपाल पर एकराय ना बन पावल अपना जिद्द पर अड़ल सरकारी पक्ष आ सिविल सोसाइटी के टीम का चलते लोकपाल बिल पर एक राय ना बन सकल. सरकारी पक्ष के मंसा बा कि नखदंतविहीन लोकपाल बनावल जाव जबकि सिविल सोसाइटी के लोग चाहत बा कि ऊ बहुत शक्तिशाली होखे. काल्हु साँझ के आखिरी बइठका का…\nRead More about खबर एक नजर में (22 जून 2011)\nबाबा रामदेव के आयोजन पर पुलिस हमला के सुनवाई आजु देश के सुप्रीम कोर्ट दिल्ली पुलिस के दिहल ओह हलफनामे पर आजु विचार करी जवना में पुलिस एह बात से इंकार कइले बिया कि ऊकवनो तरह के बल प्रयोग कइले रहे. कोर्ट पुलिस से ओह ४२ गो सीसीटीवी कैमरा के जमा करावे के कहले बिया…\nRead More about खबर एक नजर में (20 जून 2011)\nभ्रष्टाचार के विरोध में जुलूस निकाले वाल लोग गिरफ्तार केन्द्र सरकार तय कर लिहले बिया कि अब केहु के भ्रष्टाचार का खिलाफ कवनो तरह के आन्दोलन, प्रदर्शन, धरना, अनशन ना करे दिहल जाई. काल्हु दिल्ली का राजघाट से निकलल अइसनके एगो जुलूस के, जवना के नेतृत्व गोविन्दाचार्य करत रहले, जंतर मंतर चहुँपे से पहिलही रोक…\nRead More about खबर एक नजर में (19 जून 2011)\nलखनऊ के डिप्टी सीएमओ करवले रहे सी॓मओ के हत्या अपना करोड़ो के घोटाला के नियमित करावे खातिर लखनऊ के डिप्टी सीएमओ डा॰ वाई॰ एस॰ सचान पहिले सी॰एम॰ओ॰ डा॰ विनोद आर्य के हत्या करवलसि. बाद में आइल डा॰ बी॰पी॰सिंहो जब ना मनलें त उनुकरो हत्या करा दिहलसि. पहिलका हत्या में जाँच ओकर कुछ ना बिगाड़ पवले…\nRead More about खबर एक नजर में (18 जून 2011)\nबतिया पंचे के रही खूँटवा रहिये पे रही लोक पाल बिल के मसविदा बनावे वाली समिति में सरकारी पक्ष आ सिविल सोसाइटी के पक्ष अपना अपना जिद्द पर अड़ल रह गइल जवना चलते एक मत से कवनो मसविदा ना बनावल जा सकल. एकरा बावजूद गृहमंत्री के बयान आइल बा कि सरकार एगो बढ़िया आ बरियार…\nRead More about खबर एक नजर में (17 जून 2011)\nखबर एक नजर में (16 जून 2011)\nसबसे लमहर चन्द्रहण देखल गइल बुध का रात एह सदी के सबले लमहर चन्द्रग्रहण देखल गइल जवन कि डेढ़ घंटा से बेसी ले चन्द्रमा के ओझल बना के रखलसि. कई जगहा बदरी लगला का चलते लोग एह भौगोलिक घटना के बढ़िया से ना देख सकल. चन्द्रग्रहण के वैज्ञानिक व्याख्या का बावजूद लोग आपन धार्मिक आस्था…\nRead More about खबर एक नजर में (16 जून 2011)\nखबर एक नजर में (15 जून 2011)\nएह सदी के सबले लमहर चन्द्रग्रहण आजु आजु रात १२ बज के ५० मिनट से शुरु होखे वाला चन्द्रग्रहण १०० मिनट तक रही. चन्द्रग्रहण के शुरुआत रात एगारह बज के बावन मिनट से शुरु हो जाई आ तीन बज के बत्तीस मिनट ले रही. एह सदी के ई सबले बड़हन चन्द्रग्रहण होखे जा रहल बा….\nRead More about खबर एक नजर में (15 जून 2011)\nखबर एक नजर में (14 जून 2011)\nलोकसभा स्पीकर पीएसी के रिपोर्ट लवटा दिहली टूजी घोटाला का मामिला में दाखिल लोक लेखा समिति के ओह रिपोर्ट के लोकसभा स्पीकर मीरा कुमार लवटा दिहले बाड़ी जवना में प्रधानमंत्री कार्यालय के एह मामिला में लिप्त बतावल गइल रहे. लोक लेखा समिति में कांग्रेस अपना समर्थकन का साथे पूरा कोशिश कइले रहे कि समिति के…\nRead More about खबर एक नजर में (14 जून 2011)\nखबर एक नजर में (13 जून 2011)\nचउवालीस गो टॉपरन में चालीस गो लड़िकी बिहार के कला संकाय इंटर रिजल्ट में लड़िकी सब आपन कमाल देखा दिहले बाड़ी सँ. उपर के पन्द्र स्थान पर आवे वाला चउवालीस गो परीक्षार्थियन में चालीस गो लड़िकी बाड़ी सँ. सर तुलसी कॉलेज कटिहार के छात्रा प्रणिता सरीन पहिला जगहा पर बाड़ी. कला संकाय में अठासी फीसदी…\nRead More about खबर एक नजर में (13 जून 2011)\nखबर एक नजर में (12 जून 2011)\nबाबा के अनशन टूट गइल करिया धन का खिलाफ पिछला नौ दिन से अनशन पर बइठल बाबा रामदेव के अनशन साधु संतन खास करिके श्री श्री रविशंकर का कहला पर टूट गइल. आजु डाक्टर लोग के कहना रहल कि बाबा के स्वास्थ्य के कवनो खतरा नइखे काहे कि उनुका के टोटल पैरेन्टेरल न्यूट्रिशन दिहल जा…\nRead More about खबर एक नजर में (12 जून 2011)\nखबर एक नजर में (11 जून 2011)\nबाबा रामदेव के जबरिया भरती करावल गइल करिया धन का खिलाफ खटवास पटवास धइले बाबा रामदेव के तबियत काल्हु खराब हो गइल त उनुका के अस्पताल में भरती करावल गइल आ ग्लूकोज चढ़ा के उनुकर तबियत सुधारल गइल. देह में ग्लूकोज का कमी से ऊ अर्धबेहोशी का हालत में आ गइल रहले. हालांकि अस्पताल में…\nRead More about खबर एक नजर में (11 जून 2011)\nखबर एक नजर में (10 जून 2011)\nसीबीएसई के बिहार झारखण्ड के मैट्रिक के रिजल्ट सीबीएसई के बिहार झारखण्ड के दसवीं क्लास के रिजल्ट आजु प्रकाशित हो रहल बा. बिहार विद्यालय परीक्षा समिति के इंटर कला के रिजल्ट काल्हु जारी होखी. यूपी बोर्ड आजुवे आपनो मैट्रिक के रिजल्ट घोषित करे वाला बा. शिक्षक पात्रता परीक्षा बिहार में शिक्षक पात्रता परीक्षा के फार्म…\nRead More about खबर एक नजर में (10 जून 2011)\nदेश पारदर्शिता के दौर से गुजर रहल बा, कहलन एंटोनी केन्द्र सरकार में निर्विवाद रुप से ईमानदार रक्षा मंत्री ए॰के॰ एंटोनी के कहना बा कि देश पारदर्शिता के दौर से गुजर रहल बा जवना के रोकल ना जा सके. कहलन कि राजनीतिज्ञ, अधिकारी वर्व, व्यवसायी वर्ग, सशस्त्र सेना, आ प्रमुख पद पर नियुक्त बहुत लोग…\nRead More about खबर एक नजर में (9 जून 2011)